Ўлмас Умарбеков. Муҳаббат қўшиғи (ҳикоя) | www.ziyouz.uz\nБош саҳифа Ўзбек насри онлайн антологиясиЎлмас Умарбеков (1934-1994)Ўлмас Умарбеков. Муҳаббат қўшиғи (ҳикоя)\nЎлмас Умарбеков. Муҳаббат қўшиғи (ҳикоя)\nКимнинг овози бу? Ким куйлаяпти? Булбулмикан сайраётган? Саъвамикан? Булбул эмас сайраётган, саъва эмас, Бай Василнинг гўзал қизи — Атина бу!\nБай Василни ўлдиришди. Қоратоғ этагида, маккор ёвнинг ўнтасига бас келди у бир ўзи. Ўн биринчи ёв ташланиб қилич санчди бағрига… Етти ёшли ўғли Илчо, гўзал қизи Атина ёлғиз уйда ёлғиз қолди, етим қолди иккиси.\n— Ўғлим, — деди ўлаётиб Бай Василь Илчосига. — Сен етимсан, опанг етим, сўзларимни унутма: ўч олгин сен душманлардан, ҳам асрагин опангни!\nБай Василни кўмдилар, Марица қирғоғига. Илчо билан Атина-чи, етим қолди иккови!\nКунлар ўтди, ойлар ўтди, Атина — енгилтак қиз, оғир жангда ҳалок бўлган отасини унутди… Қачон кўрманг, деразанинг ёнида, у кўчада. Тоғу тошда акси садо қўнғироқ овозидан. Кўнгил қўйди Атинага йигитларнинг қанчаси. Дейишарди ғурур билан: «Ким куйлаяпти экан? Булбулмикан сайраётган, саъвамикан? Булбул бундай куйлолмайди, саъвалар ҳам! Бай Василнинг гўзал қизи Атина — бу!»\nШўрлик Илчо совчилардан гангиб кетди, ахир деди йигитларга, отасидек салмоқлаб:\n— Атинанинг ўзида гап, ихтиёри ўзида!\nАтина-чи? У ҳеч кимни ёқтирмасди, суймасди. Қаҳ-қаҳ уриб йигитларни мазах қилиб куларди. «Кимга кўнгил қўяркин у, кимга салом бераркин?» Қишлоқдаги бирон одам буни сира билмасди…\nКунлар ўтди, ойлар ўтди, йил ўтди. Лаънати ёв яна келди бостириб.\nКўчалар қон. Доду фарёд тутиб кетди оламни.\n«Э, парвардигори олам! Ўзинг мадад бер, босқинчини еримиздан ҳайдайлик».\nЁшу қари жангга кирди… Тангри бермади мадад. Беглар беги қилич солди шафқат қилмай ҳеч кимга! Гўдакларнинг устида у тулпорини ўйнатди, кексаларнинг кўз ёшига парво қилмади мутлақ, мевалари ҳил-ҳил пишган боғларни пайҳон этди, ўт чақнади кўзларида, оғзи олов пуркади, ятағони чақмоқ чақди йигитларнинг бошида, аёлларнинг кўкрагидан қон аралаш сут оқди…\nҲаммасини кўриб турди деразадан Атина, киприклари маржон такди аламзада ёшидан. Шу топ нима бўлди ўзи?! Биби Марьям, кўмак бер! Беглар беги дубулғаси учиб тушди бошидан. Кўриб қолди уни ногоҳ бизнинг гўзал Атина…\n— Йигит бўлса шундай бўлса! — деди яшиндек чақнаб. Ҳали бундай латофатни кўрмаганди умрида. Қошлар худди шоҳи чойшаб гулидаги ёй каби, бургут кўзлар санчилади ўкдай қизнинг қалбига. Чўчиб тушди қиз бечора ва севинчдан бўшашди… Ғойиб бўлди жангга кирган йигитларнинг барчаси, қони дарё бўлган Пётр, Стефан ҳам йўқолди, қўнғир сочли Минчо, Генчо, Аспарухлар йўқолди… Қулоғига кирмай қолди аёлларнинг йиғиси. Нима бўлди ўзи шу топ? Биби Марьям, кўмак бер!\nСевиб қолди Бай Василнинг гўзал қизи Атина, севиб қолди отасининг ашаддий душманини, она юрти унга берган нонни ҳаром қилди у, отасини унутди у ва зотини унутди.\nГайдукларим, азаматлар, нафратингиз ўринли! Аммо қўшиқ тугамади, қулоқ беринг, тугатай.\nОғир жангда беглар беги ғолиб чиқди. Асирлар занжирбанд бўлди. Ўлжалар хачирларга ортилди.\nТўхтанг, тўхтанг! Ким келмоқда? Келаётган ким ўзи? Кампирми у, ё бевами ёлғиз қолган бу юртда? Йўқ! Атина, Бай Василнинг гўзал қизи — Атина!\nКелинчақцай ясанган у. Лабларида табассум, Юришлари товус каби хиромон ва мулойим. Тўғри келди майдонга у, салом берди ғолибга — бекка назар ташлади у оймомодек эгилиб. Кейин деди:\n— Бегим, сенга ошиқ бўлдим, қулингман! — шундай дея тиз чўкди қиз тулпор билан ёнма-ён.\nҲамма ҳайрон. Ҳатто, бек ҳам ҳайрон бўлди аввали. Кейин қизни даст кўтарди ва ўтқазди олдига, момиқдай оқ кўкрагидан бўса олди лаънати!\nОҳ, Атина, ноқобил қиз, сени нима жин урди?! Қаердасан, Илчо, отанг ҳурмати — кўр опангни!\nБелглар беги отига қамчи босди, йўлга тушди асирлар. Қаердасан, Илчо, отанг ҳурмати — кўр опангни!\nЁ ўч олгин хўрланган зот, тупроқ учун улардан, ё бўлмаса бош олиб кет аламдийда қишлоқдан.\nИлчо хомуш. Кўзи йўлда, карвон кетган томонда.\n— Ота, ўзинг қўлла, — дерди ичида у дам-бадам. — Қувватинг бер қўлларимга, ўч олайин душмандан… — Шунда деди, билаклари кучга тўлди ғойибдан, уйга кирди, отасининг камарини боғлади, елкасига милтиқ осди, қилич тақди белига. — Ота, ўзинг қўлла мени, қувватинг бер қўлимга!\nБеглар беги куйламоқда Атинага жўровоз, асирларнинг қўллари мушт, лаблари тугун, бошлар хам.\n— Бадбахт дунё! Бай Василда нима қасдинг бор эди? Бечора қиз юрагини заҳарладинг не учун?!\nОлисдан отлиқ кўринди. Қўллар бўлди соябон. Бу — хўр-ланган ер ўғли! Келаётган бу пахлавон азамат йигит — Илчо!\nДевдек наъра тортди, Илчо, беглар беги тўхтади. Атинани титроқ босди, хўжасига ёпишди.\n— Эй, лаънати беглар беги! Юрак бўлса отдан туш, куч синайлик якка-якка, ё бўлмаса ўликсан!\nБеглар беги ёйдек эгри қиличини суғурди, ботир Илчо шердек бўлиб қаршисига югурди.\nОлишдилар роппа-роса уч кечаю уч кундуз, қилич синиб, навбат келди, навбат келди ханжарга…\nУкасининг ботирлиги Атинани шод қилди. Кўпик сочди беглар беги дош беролмай ҳужумга. Боши узра ўйнаб кетди ботир Илчо ханжари. Шу топ… Нима бўлди ўзи?! Биби Марьям, кўмак бер! Лаънати қиз қалқон қилди бекка ўз кўкрагини! Юрагини кесиб ўтди укасининг ханжари… Беглар беги қочди отга қамчи уриб кетма-кет. Йиқилди қиз.\n— Бегим, тўхта! — бекка томон чўзди қўл. Беглар беги тўхтамади, чанг ичида йўқолди…\nОҳ, Марица, Марица, ғамгин ва сокин дарё, қирғоғингдан қабрлар кимларнинг қабрлари? Гўр бошида дев қаддини букиб йиғлаётган ким?!\n— Бай Илчо бу. Бай Василнинг содиқ, асл фарзанди. Қабрларда Бай Василь ҳам Атина ухламоқда… Йигирма йил бўлди Илчо ҳар кун келар бу ерга, қабрларга янги гуллар қўяди-да, йиғлайди.\n— Ота, мени кечиргил, сен, гуноҳимдан ўтгил сен, севикли Атинангни арсаб қола олмадим!\n← Аввалги Аввалги Ўлмас Умарбеков. Совға (ҳикоя)\nКейинги → Кейинги: Ўлмас Умарбеков. Гайдук қизи (ҳикоя)


Коронавирус мутацияга учрамаган - Hidoyat.uz\nКоронавирус мутацияга учрамаган\nАсосий саҳифа Янгиликлар Дунё янгиликлари Коронавирус мутацияга учрамаган\nЧоп этилди Iyul 1, 2020 Коронавирус мутацияга учрамаганda fikr bildirishni o'chirish\nЯнги коронавируснинг глобал мониторинги вирус мутацияга учрамаганлигини кўрсатди. Бу вакцинани ўрганиш ва ишлаб чиқиш учун яхши белгидир.\nБу ҳақда Хитой Касалликларни назорат қилиш ва профилактикаси марказининг бош эпидемиологи Ву Цзунью маълум қилди, деб ёзади “Global Times” нашри.\nМутахассиснинг қайд этишича, дунё бўйича CОVID-19 касалланганлар сони 10 миллиондан, ўлим даражаси эса 500.000 дан ошганлиги билан ҳали юқори чўққисига чиқмаган ва яқин келажакда ўсишда давом этади.\n“Бу рақамнинг 10 миллиондан 20 миллионга кўпайиши учун талаб қилинадиган вақт янада қисқармоқда, чунки аксарият давлатлар эпидемияни олдини олиш бўйича самарали ҳаракатларни амалга оширмаган, Хитой ва бошқа баъзи давлатлар бундан мустасно”, дейди Бош эпидемилог.\nУнинг фикрига кўра, баъзи мамлакатларда вазият назоратдан чиқиб, тобора ёмонлашмоқда.


Фитна уйғотиш – улкан гуноҳ - Баҳоуддин Нақшбанд ёдгорлик мажмуаси маркази\nФитна уйғотиш – улкан гуноҳ\nФитна сўзи араб тилида – олтинни тозалигини олов билан текшириб кўриш, имтиҳон, азоб, залолат, васвос каби маъноларда келади. Лекин бизнинг тушунчамизда бузғунчилик, бировга хуфёна зарар етказиш, фасод қўзғаш каби маъноларда ишлатилади. Албатта, фитна ёмон иллат бўлиб, Улуғ Каломда Аллоҳ таоло қуйидагича таъриф берган: والفتنة اشد من القتل" " “Фитна-қатл этишдан ҳам ёмонроқдир”. (Бақара сураси, 191-оят) Ушбу суранинг 217- оятида эса:\n"و الفتنة اكبر من القتل" “Фитна ўлдиришдан каттароқдир”, деб марҳамат қилган. (Тафсири ҳилол).\nИнсоният яралгандан буён яхши ва тақводор инсонлар орасида золим ва ёвуз кимсалар, инсонлар орасига фитна ва нифоқ солувчилар ҳам кўп бўлган. Бунга ўхшаш ҳолатлар ҳатто Расулуллоҳ соллаллоҳу алайҳи васалламнинг замоналарида ҳам бўлган, лекин бу ёвуз кимсаларнинг овози У Зот ва саҳобаи киромлар соясида қолиб кетган. Аммо, Расулуллоҳ соллаллоҳу алайҳи васаллам бу дунёдан кўчганларидан кейин кўп фитналар содир бўлди. Қанча оғир синовлар бўлмасин, уммат бардош берди ва ўзлигини сақлаб қолди. Кейинчалик ҳам салибчилар ва мўғуллар каби катта офатларга дучор бўлдилар. Алҳамдулиллаҳ, бу синовдан ҳам ўтган уммат яна қаддини тутди. Охирги асрларда ғарб дунёсида илм, тараққиёт ривожланиб, уларга ҳарбий жиҳатдан устунлик берди. Улар ҳам Ислом оламини зулм ва истибдодга тўлдирдилар. Айниқса Мовароуннаҳр аталмиш Ислом оламининг ноёб гавҳари коммунистлар томонидан аёвсиз қирғин ва қатағон қилинди. Гўёки, улар бу юртни диндан тозалаган эдилар, лекин мана истиқлол насиб этди ва золим тузум қулаб, яна халқ аждодлари тутган иймон ва эътиқод йўлидан юриш имконига эга бўлдилар. Лекин фитна ҳеч йўқ бўлиб кетмади. Айниқса, ҳозирги; замонлар ва масофалар яқинлашган замонда ахборот фитнаси пайдо бўлди.\nЯқин ўн йилликларда ёлғон даъволар билан бир қанча давлатларни замонавий қуроллар билан вайронага айлантиришди. Бегуноҳ одамларни бомбалар билан қириб юборишди ва ҳозир ҳам давом этмоқда. Ахборот макони кибермакондан фойдаланиб, ёшларни алдаб намойишга чақириб, қанча давлатларда давлат тўнтаришлари амалга оширишди. Яқинда фаровон ва обод давлатлар эндиликда, озиқ-овқатини ҳам топа олмаяпти. Албатта, булар фитналар мевасидир.\nБаъзи бир сиёсий гуруҳлар ўзларини Исломга нисбат бериб, тинч аҳолини ўлдирса, уни барча мусулмонларни номига ёпиштиришга уринишмоқда. Ислом ўз бағрикенглиги ва адолати сабаб ғарб дунёсини ўзига ром этмоқда. Ғарб мамлакатларида мусулмонлар сони ошиб бормоқда. Бундан талвасага тушган баъзи фитначилар сўз эркинлиги баҳонасида Исломнинг муқаддасотларини таҳқирлашга ўтдилар. Албатта бу ишни билмасдан эмас, атайин Исломофобияни ҳосил қилиб, фитна қўзғаш учун, христиан дунёси ва мусулмонлар орасида уруш чиқариш учун қилишди. Ҳозирда Европа давлатларида масжидларга ҳужум ва таҳдидлар кўпайган. Бу эса фитначилар меҳнатининг маҳсулидир. Лекин бу фитналар шу дунёнинг ўзида хам жазосиз қолмайди. Шу сабабли ахборотни қаердан олаётганимизга ва унинг ортида нима мақсадлар турганига қаттиқ эътибор беришимиз керак бўлади. Фитна оммавий бўлгани албатта ёмон, аммо бу икки кишини орасини бузиш ёки бир оилани орасига нифоқ солиш кўринишида бўлиши ҳам мумкин. Шайтонлар фақат жинлардан иборат эмас, балки шайтонни амалини қилган инсонлар ҳам шайтон ҳисобланади. Бугунги кунда ижтимоий тармоқларда баъзи хабарлар нотўғри талқинда кўрсатилса, бундай хабарларга муносабат билдиришдан олдин бу хабарни рост ёки ёлғон эканини текшириб кўриш лозим бўлади. Аллоҳ таоло Ҳужурот сураси 6-оятида:\nيأيها الذين ءامنوا إن جاءكم فاسق بنبإ فتبينوا أن تصيبوا قوما بجهالة فتصبحوا علي ما فعلتم نادمين" " “Эй, иймон келтирганлар! Агар фосиқ хабар келтирса, аниқлаб кўринглар, бир қавмга билмасдан мусийбат етказиб қўйиб, қилганингизга надомат чекувчи бўлманглар”, деб марҳамат қилган.\nБу аср ахборот асри бўлгани учун, дунёни ахборот тарқатувчилар бошқаради. Шу сабабли Аллоҳ таоло хабарнинг манбасини аниқ текшириб кўришга буюрди. Шошилиб бирор кимсага мусибат етказиб қўйгандан кейин хабар ёлғонлиги ошкор бўлса, ундан кейинги пушаймонлик фойдасиз эканлигини уқтирди. Ҳозирда ижтимоий тармоқларда бир хабар чиқса, кейинроқ, ҳақиқат бошқачароқ экани маълум бўлмоқда. Шундай экан, ҳар биримиз фитнага сабаб бўладиган ишни қилишдан, ёки гапни гапиришдан эҳтиёт бўлишимиз керак экан. Ахборотни эса яхшилаб текшириб, кейин муносабат билдириш лозим бўлади. Айниқса, ахборот макони бўлган ижтимоий тармоқлардаги фитналардан огоҳ бўлишимиз зарур.\n“Абу Ҳафс Кабир”масжиди имом-хатиби А. Абдуллаев


Биржада имзоланган ҳафталик битимлар ҳажми 57,7% га ўсди | Новости | UZEX.uz\n2020 йил 11-август 08:25 (GMT+5)\nБиржада имзоланган ҳафталик битимлар ҳажми 57,7% га ўсди | Новости\n2019 йилнинг 25 мартдан 31 мартгача бўлган давр мобайнида “ЎзРТХБ” АЖ да 998,3 млрд сўмлик битимлар тузилди. Кичик бизнес ва тадбиркорлик субъектлари иштирокида тузилган битимларнинг умумий ҳажми 37,8% га кўтарилиб, деярли 419,7 млрд сўмни ташкил этди.\nКўриб чиқилаётган даврда биржа савдоларининг ҳажми 562,8 млрд сўмдан 906,9 млрд сўмга ошди. Сотувлар бўйича биринчи ўринни кимё маҳсулотлари эгаллаб, унинг улуши 18,1% ни ташкил этди. Кейинги ўринларда қурилиш материаллари– 16,5%, пахта толаси – 15,3% ва нефть маҳсулотлари – 12% улуш билан жойлашди.\nВалюта савдо майдончаси орқали 1,5 млн АҚШ доллардан ортиққа тенг товарлар сотилди. Ўтган ҳафтада экспортга пиролиз бензини ва полиэтилен катта ҳажмда сотилиб, уларнинг улушлари мос тарзда 57% ва 17% ни ташкил этди. Кейинги қаторлардан жой олган пахта толаси улуши 12% га, нефть кокси 10% га тенг. Бошқа товарларнинг улуши 4% га тенг.\nЖорий 2019-йилнинг 25 мартдан 29 мартгача бўлган вақт оралиғида биржанинг Листинг комиссияси томонидан сотувчилар аризасига биноан қурилиш материаллари, қишлоқ хўжалиги ва ёғ-мой маҳсулотлари, минерал ўғит, нефть маҳсулотлари ва бошқа товарларга 124 та стандарт биржа контрактлари очилди.\nКўргазма-ярмарка савдолар ҳажми аввалги ҳафтадаги кўрсаткичга нисбатан 201,9% га ўсди ва 31,0 миллиард сўмни ташкил қилди. Кичик бизнес субъектлари томонидан амалга оширилган харидлар 7,7 миллиард сўмни ёки тузилган битимларнинг 24,8%ни эгалади.\nТузилган битимларнинг ҳажми бўйича биринчи ўринни Тошкент филиали 23,6 миллиард сўмлик келишувлар билан банд этди. Андижон филиали 1,9 миллиард сўмга тенг келишувлар имзолаб, иккинчи ўринни, Фарғона филиали 1,7 миллиард сўмга тенг келишувлар имзолаб, учинчи ўринни эгаллади.\nСотилган товарлар тузилмасига кўра, етакчи қаторларни кимё маҳсулотлари банд этди. Бундай маҳсулотлар 8,9 миллиард сўмга тенг миқдорда сотилди. Кейинги ўринлардан қора ва рангли металлар (7,3 млрд сўм) ва қурилиш материаллари (3,5 млрд сўм) жой олди.\nКўриб чиқилаётган давр мобайнида онлайн аукцион орқали 759 та автомобиль рақамлари сотилди. Сотилган давлат рақам белгиларининг умумий суммаси деярли 3,1 миллиард сўмни ташкил қилди.\nРақобатли савдолар натижасида битимларнинг қарийб 21% биринчи тоифадаги авторақамларга, 49% иккинчи ва 30% учинчи тоифа авторақамларга тегишли.\nХаридорлар таркибида етакчиликни Тошкент шаҳри ва Тошкент вилояти авто ҳаваскорлари эгаллади ва уларнинг тузилган битимлар сонидаги улуши 23% га тенг. Иккинчи ўринда Бухоро вилоятининг авто ҳаваскорлари 13% улуш билан жойлашди. Кейинги ўрин Андижон ва Хоразм вилоятларининг авто ҳаваскорларига тегишли бўлиб, ҳар бирининг улуши 9% ни ташкил қилди. Қолган ҳудудларнинг улуши 46% га тенг.\nЭлектрон давлат харидлари тизимида 57,2 миллиард сўмдан ортиқ қийматга тенг битимлар тузилди. Бу эса ўтган ҳафтадаги натижадан 1,6 %га паст эканлигини кўрсатди. Бюджет ва корпоратив буюртмачиларнинг пул маблағини тежалиши 11,0 млрд сўмни ташкил этди.\nЎтган давр мобайнида бюджет буюртмачилари томонидан умумий қиймати 18,0 миллиард сўмдан ортиқ битимлар тузилган бўлса, корпоратив буюртмачилар томонидан 39,2 миллиард сўмдан зиёдга тенг шартнома электрон тарзда имзоланди.\nШу жумладан, электрон дўконда тузилган битимларнинг умумий қиймати 16,9 миллиард сўмдан ортиқни, электрон аукционда тузилган битимлар қиймати 40,3 миллиард сўмдан ортиқни ташкил этди.


"Ал Садд" - "Насаф". Хави ва Черан асосий таркибда\n13 март, 2018, 19:15\nБироздан сўнг ОЧЛ 4-тури доирасида "Алс Садд" ҳамда "Насаф" жамоалари ўртасидаги баҳс старт олади. Ҳар иккала жамоа устозлари ушбу ўйинни асосий таркибда бошлайдиган футболчилар номини маълум қилди.\n“Ал Садд”: 1. Саад Ал Шиб, 37. Аҳмад Суҳаил, 2. Педро Ро-ро, 14. Абдулкарим Ҳассан, 12. Ҳамид Исмоил, 16. Булем Хуки, 20. Салим Ал Ҳажри, 6. Хави, 5. Жугурта Хамрун, 96. Акром Афиф, 11. Бағдод Бунеджа.\nЗаҳира: Мешал Баршам, 3. Ёсир Абубакар Эсса, 7. Ходир Мусаб, 8. Али Асадалла, 10. Ҳасан Холид, 17. Аҳмад Ҳасан Паланг, 65. Баҳа Мамду Элитхи.\n“Насаф”: 35. Санжар Қувватов, 92. Умарбек Эшмуродов, 7. Одилжон Ҳамробеков, 55. Славко Лукич, 22. Игорь Голбан, 77. Жасур Ҳасанов, 14. Шароф Муҳитдинов, 6. Азизжон Ғаниев, 27. Ислом Рашидхонов, 69. Драган Черан,10. Бобир Абдухолиқов.\nЗаҳира: Умиджон Эргашев, 4. Мақсуд Каримов, 4. Ғолиб Ғайбуллаев, 8. Санжар Рашидов, 20. Ислом Кенжабоев, 21. Жаҳонгир Алиев, 38. Акмал Мазговой\nМаълумот учун, ушбу ўйин Тошкент вақти билан соат 20.15 да старт олади.


Ëдгора Йўлдошева: "Мен ëрини кутиб яшагувчи аëлларданман!"\n22 октябр 2021, Тошкент вақти: 15:54\nËдгора Йўлдошева Озодлик учун суратга тушишни истамади. Бу сурат 2005 йили Қирғизистондаги қочқинлар лагерида олинган.\nЎзбекистонда "Акрамийлар" диний оқими етакчиси сифатида 1999 йили қамоққа ташланган Акрам Йўлдошевнинг АҚШда қочқинликда яшаётган рафиқаси Ёдгора Йўлдошева озодлик билан суҳбатда ўзини шундай тасвирлайди.\nЁдгора Йўлдошева ҳукумат томонидан “Акрамийлар” диний оқими раҳбари ва шунингдек Андижон исёнига МХХ қамоғидан туриб фатво берган шахс сифатида кўриладиган Акром Йўлдошевнинг рафиқаси. Ҳозир у фарзандлари ва невараси билан АҚШнинг Айдаҳо штатида қўним топган.\nЁдгора опа 2005 йил 13 май кунги Андижондаги исён пайти ҳукумат ёғдирган ўқ ёмғиридан қочиб қўшни Қирғизистонга ўтган¸ сўнгра эса Руминия орқали АҚШга олиб ўтилган андижонлик қочқинларнинг бири.\nЎзбекистон ҳукумати унинг эри Акром Йўлдошевни 1999 йилги Тошкент портлашларига алоқадорлик айби билан 17 йилга озодликдан маҳрум этган ва уни қамоқхонадан туриб Андижондаги исёнга раҳбарлик қилганликда айблаган. Ёдгора Йўлдошева эрига қўйилган бу айбловларни рад этади.\nËдгора Йўлдошеванинг қизи Розия ва невараси Исмоил.\nËдгора опа: Айдаҳо штати Бойси шаҳрида яшаяпман ҳозирда. Олдимда туғишган катта опам¸ ўзимнинг боқиб олган қизим¸ десам ҳам бўлаверади¸ акамизнинг қизлари¸ энг яқин дўстимнинг қизи¸ ўзимнинг фарзандим ва неварам¸ бу ерга беш йил айрилиқдан кейин қўшилган қизим бор. Уни янги турмушга чиқардим. Энг кенжатой ўғлим¸ деб оиламизга қабул қилган янги келин-куëвлар ҳаммамиз бирга яшаяпмиз.\nОзодлик: Сиз ҳукумат тарафидан "Акрамийлар" етакчиси деб кўриладиган ва экстремизмда айбланаëтган Акрам Йўлдошевнинг рафиқасисиз.\nËдгора опа: Мен давлат томонидан айбланган ва қуруқ туҳматлар билан қамоқда ўтирган инсоннинг жуфти ҳалоли бўламан.\nОзодлик: "Акрамийлар" деб айтилаëтган гуруҳ ҳақида нима дея оласиз?\nËдгора опа: "Акрамийлар" деб айтилаëтган ҳаракатга¸ мен бу нарсанинг “акрамий” деб аталишига қаршиман. Чунки биз бу нарсани "акрамий" деб айтишга жуда ҳам¸ Худодан қўрқамиз. Чунки динга¸ Худога ишонган инсон ўзининг исмига чақиришлик кечирилмайдиган катта гуноҳлардан бири¸ яъни ширк ҳисобланади. "Акрамий" деган нарсанинг ўзи йўқ. Лекин мана Қуръонда “ҳар биттангиз бир арқонга боғланган инсонлар¸ биродардурсизлар” деяпти. Биз ҳақиқатан мўмин-мусулмон биродарлармиз¸ деб айтаман.\nËдгора опа хонадонидаги қизлар.\nОзодлик: "Акрамийлар" деб айтилмаса ҳам¸ шундай гуруҳ борми Андижонда?\nËдгора опа: Йўқ¸ мен бунақа гуруҳ бор демайман. Ҳақиқатан хўжайинимнинг орқасидан жуда кўпчилик эргашган ва хўжайинимнинг ҳурмати¸ ўзи бошлаган ғояга йиғилган инсонлар бор. Буларни биз гуруҳ деб атамаймиз. Тадбиркорлик фаолияти билан иш бошлаган хўжайиним жамики дунëдаги инсонларга яхшилик улашувчи¸ яъни яхшиликни илинувчи сифатида ўз атрофида секин-секин одамлар тўпланишиб¸ бир инсоннинг бошлаган ғоясида шу инсонга қўшилиб туриб¸ ҳар қандай иллатлардан пок бўлиб тўғри яшашни¸ ҳалол ва пок нарсаларни ажрата билишликни¸ шундай фазилатли инсонларга айланиб қолишлиги билан бу нарса кенгая бошлаган. Энг асосий мақсадлари¸ ҳар қандай ҳолатда яхшиликка чақириш ва инсонларга яхшиликни илинишлик бўлган¸ холос.\nОзодлик: Ëдгора опа¸ шу кунларда 500 дан зиëд андижонлик қочқинлар Австралия¸ Европа¸ Канада ва АҚШда яшаяпти. Мана шу жамоада сизнинг ўрнингиз қандай? Энди ҳар хил гап-сўзлар борда.\n- Тўғри тушунаман. Ҳозир ўринли саволни бердингиз. Мана Қирғизистонда яшадик¸ Руминияда яшадик. Мана ҳозир АҚШда яшаяпмиз. Аëл киши¸ мен шу ерда хўжайинимнинг бир гапи билан нима қилмоқчиман. Чунки мен ўзимни шундай аëл деб қарайманки¸ хўжайиним турмада бўлса-да¸ хўжайиним яшаëтганда¸ оила қурганда аëли қандай бўлишлигини хоҳлаган инсон¸ яъни оилада яшаган пайтимизда хўжайиним нимани яхши кўрадию қандай аëл бўлсам¸ хўжайиним хотиржам бўлади¸ деган нарса мени бугунги кунгача¸ мен шу нарсани юрагимга қаттиқ шиор қилиб олганман¸ десам бўлади. Хўжайиним айтган “Мўмина аëл ҳар қандай саҳналарга чиқмайди”. Яъни ҳадисларда келтирилган. “Аëл кишидан бошлиқ бўлмайди” деган. Шунинг учун мен сиëсатга хўжайиним қамалганда ҳам аралашмаганман. Хўжайинини кутиб ўтиргувчи¸ хўжайинига садоқатда¸ хўжайинига вафода¸ қайсидир аëлга қанчадир неъмат берилган бўлса¸ мана шу неъматлардан баҳраманд бўлган аëл сифатида шу ерда кутувчи¸ кутганда ҳам бутун вужуди билан ëрини кутувчи аëлларнинг жумласига кираман¸ деб ўйлайман¸ дейди Ëдгора опа.\nЁдгора Йўлдошева турмуш ўртоғини охирги марта 2005 йил апрел ойида Сангородда кўрган. Аммо ҳозир унинг тақдири ҳақида ҳеч нарса билмайди. Ўтган йил август ойида Акром Йўлдошевнинг Ўзбекистондаги номаълум қамоқдан чиқарган хатини олганидан сўнг, Қизил хоч қўмитаси ёрдамида унинг қаердалигини аниқлашга киришган.\nËдгора опа: Менинг хўжайиним охирги марта менга беш йил айрилиқда турган пайтимизда хўжайинимдан битта хат келди.\nОзодлик: Қачон келди бу хат?\nËдгора опа: Ҳозир битта жумласини ўқиб бериб¸ хат ҳақида алоҳида тўхталаман. Шу хатнинг охирида хўжайиним бугун бошидан бошланган ҳаëтимиз ва ҳозирги¸ бугунги турган ўрнимизга шундай бир баҳо бериб ўтиб кетибди.\n“Аяси¸ эзгуликни ҳаëт йўли қилиб ўтган барча азиз инсонлар борки¸ мусофирлик машаққатини бошидан кечиргай. Оллоҳга омонат. Акрамжон. 06.06.2009 йил” деб қўлларини қўйиб қўйганлар.\n2009 йил июн ойида ëзган экан. Менинг қўлимга август ойида келди. Рўзанинг биринчи куни мана шу хатни қўлимга олдим.\nАкрам Йўлдошев номи билан ëзилган мактуб.\nОзодлик: Қандай келди бу хат?\nËдгора опа: Бизнинг келганимизга тўрт йил бўлиб¸ уйдан чиққанимизга беш йил бўлаëтган бўлса¸ биз келганимиздан бери хўжайинимни истаймиз.\nОзодлик: Дастхатини танияпсизми?\nËдгора опа: Ҳа¸ ўзининг қўли билан ëзган. Мана қўлингиз билан сиз ҳам ушлаб кўришингиз мумкин.\nОзодлик: Ҳозир қаерда экан хўжайинингиз?\n- Бизга мана шу хат келгандан кейин Қизил хоч ташкилоти билан яна алоқа қилишни бошладик. Шунда Қизил хоч ходимлари “Биз бу хатнинг келиб чиқишлигини киришиб кўрамиз. Кутасизлар” деди. Август ойида шу ҳаракатни бошлаган бўлсак¸ 2010 йил январ ойида бизга жавоб хати келди. “Хат орқали алоқага қилишликка ҳеч қандай тўсиқ йўқ. Иккинчи хатинглар ҳам ҳаракатда. Системада давом этаяпти. Лекин ҳозир бу хатнинг қаерда эканлиги давлат томонидан сир сақланаëтган нарса. Ҳатто бизга ҳам айтилмайдиган нарса экан. Бизга контактга рухсат берди. Шуни биз катта ютуғимиз деб ўйлаб¸ ундан ортиғига киришишга бизнинг ҳаққимиз йўқ экан”¸ деб жавоб беришди¸ дейди Ëдгора опа.\nАкром Йўлдошевнинг ўғли Абдулла ҳозир Бойси шаҳри университетида молия соҳаси бўйича ўқимоқда. Бир қарашда америкаликлардан фарқи қолмаган¸ сочларини ўстириб юрадиган Абдулла Ўзбекистон қамоқхонасида жазо ўтаётган отасини дунёдаги энг яхши одамларнинг бири деб ҳисоблашини айтади.\nАбдулла Акрам Йўлдошевнинг ëлғиз ўғли.\n- Дунëда икки яхши одам бўлса¸ биттаси дадам дейман. Ўқишда жуда кўп гуруҳларда ишлаймиз. Улар қийналиб муаммо қилаëтган нарсага жуда тез ечим топиб берсам¸ “Э сен жуда каллали экансан” деса¸ “Мен буни дадамдан мерос қилиб олганман. Дадам жуда каллали”¸ деб айтаман¸ дейди Абдулла.\nАкром Йўлдошев Андижон шаҳрида ишлаб чиқариш корхоналарини ташкил этиб, кўпчиликни иш билан таъминлаш фаолиятига раҳбарлик қилган. Акром Йўлдошев қамалиши ортидан, унинг раҳбарлик фаолиятини Қобил Парпиев давом эттирган.\nЁдгора опанинг айтишича¸ унинг Акром Йўлдошев билан турмуш қуришига мактабда у билан бирга ўқиган Қобил Парпиев сабабчи бўлган экан. Ҳозир Қобил Парпиевнинг қизи Гулжаҳон Бойсида Ёдгора Йўлдошева хонадонида яшаб келмоқда. Ёдгора опа Гулжаҳонни ўз қизлари қаторида кўришини айтади.\nËдгора опа: Шу қизни ҳеч қанақа минус томони ëки битта-яримта камчилиги менга кўринмайдики¸ шу қиз менинг дўстимнинг қизи. Вақти келса¸ иссиқ чойини пуфлаб ичирсаммикан деб қарайман. Мана шу қиз менинг дўстимнинг қизилиги учун ҳам¸ шу дўстим менинг шу инсонга турмушга чиқишлигимга сабабчи бўлган¸ яъни мени жаннатга етакловчи¸ икки дунë саодатида бахтли бўладиган инсонга турмушга чиққанлигимнинг сабабчиси деб қарайман.\nГулжаҳон суҳбат давомида нигоҳида ердан олмайди.\nГулжаҳон: Парпиева Гулжаҳон.\nОзодлик: Отангизни охирги марта қачон кўрган эдингиз?\nГулжаҳон: 13 май куни Бобур майдонида ўтирганимизда кўрганман. Узоқдан кўрганман.\nОзодлик: Майдонга қачон кетган эди?\nГулжаҳон: Вақтини аниқ билмайман. Эсимда йўқ.\nОзодлик: Кимларни кўрган эдингиз майдонда?\nГулжаҳон: Майдонда одамлар кўп бўлиб йиғилганини¸ кўпчилик чиқиб ўзининг муаммоларини айтишган¸ Каримов келади деб ҳамма кутган. Одам кўплигидан узоқ томон кўринмас эди. Солдатлар отаяпти¸ деб бақир-чақирларни эшитганмиз. Ўқ овозларини эшитганман.\nОзодлик: Кейин сиз ҳамма қатори Қирғизистонга ўтдингиз. Ўшанда отангиз қаерда эди?\nГулжаҳон: Унда билмас эдик. Қирғизистондалигимда эшитмаганман.\nОзодлик: Қобил Парпиев Ўзбекистонда қолиб кетганмиди?\nËдгора Йўлдошева: Биз у митингга чиққан пайтимизда Қобил Парпиев ҳақида эшитмадик. То Руминияга чиққунимизча Қобил Парпиев ҳақида ҳеч қанақа маълумотимиз йўқ эди. Қирғизистонда пайтимизда биров келиб “Қобил Парпиев ўлибди” деди. Биз жуда ҳам қаттиқ ларзага тушдик. Руминияга ўтганимиздан кейин бир ой яшадикмикан¸ бир ойдан кейин “Қобил Парпиев тирик экан. Қирғизистонда экан” деган гапни эшитганмиз. Буни ҳозир Германияда хўжайинига қўшилган қизим орқали эшитганмиз. Мен жуда қаттиқ “Андижонга қайтиб кетинг қизим. Худо хоҳласа биз ҳам қайтамиз” десам¸ “Ойижоним¸ мен Андижонга қайтолмайман. Менга шунақа катта статя чиқариб қўйибди. Қобил Парпиев билан бирга деб” деган эди¸ “Вой тоғангиз тирикми” деб шу ерда эшитганмизда. “Тоғам тирик¸ тирик. Тоғамни Қирғизистонда деб эшитдим” деган. Шу маълумот билан яшадик. Қанчадир вақт ўтгандан кейин Қозоғистондан 50 тами¸ 60 тами бола билан бирга Қобил Парпиев ушланган деб эшитганмиз.\nИкки йил аввал Ёдгора Йўлдошева ва АҚШда бошпана топган бошқа андижонлик қочқинлар журналистларга гапиришдан тийилиб, Ўзбекистонга қайтиш борасида Тошкент расмийлари билан сўзлашувлар олиб бораётгани ҳақда хабарлар пайдо бўлган эди. Ёдгора опа шундай ҳол бўлганини тасдиқлади.\n- Биз шу кунгача бир масалани¸ аввал шу саволни тушунишлик учун ойдинлик киритмоқчиман. Руминияда яшаëтган пайтимизда бизга Ўзбекистондаги яқинлари билан алоқа қилишликлар секин-секин бошлана бошлади. То Руминияга чиққунимизча бунақа алоқалар йўқ эди. Секин алоқалар бошланди. Ким қаерда¸ ким нима¸ ким ўлган эшита бошлайсиз экан. Шунда яқинлари турмада бўлган¸ энди ҳаммамиз шунақа инсонлармиз Руминияда яшаëтган 500 та одам¸ шуларнинг ичида “Интервьюлар берманглар. Иложи бўлса¸ қайтсанглар¸ сизларга яхши ëрдамлар берилар экан. Сизларга ҳеч қанақа тазйиқ қилинмас экан. Мана шунга биз кафил бўламиз” деб турмадан чиққан¸ исмларини ҳозир билмайман¸ биттаси турмадан чиққан экан¸ биттасини қўйиб юборамиз деган экан. Шу инсонлар кафил бўлиб¸ бу инсонларнинг аëллари ҳам бор эди¸ шу лагерда аëллари¸ оиласи¸ қариндошлари бор эди¸ шунақа нарса билан бизга мурожаат қилишди. Яъни биз қулоқдан қулоққа эшитилиб¸ интервьюлар бермаймиз экан. Нима учун деса¸ Ўзбекистонга қарши.\nБиз ўзи аслида Ўзбекистонга қарши интервьюлар бермас эдик ўша кунгача ҳам. Биз бўлган воқеани айтиб берардик. Бошимиздан ўтганини¸ мана хўжайинимнинг ноҳақдан қамалгани¸ уйда подстава билан олиб чиқиб кетилгани¸ мана шу кунгача туҳматдан ўтирганини айтиб келганмиз. Биз Ўзбекистонга қора чапламоқчи ҳам бўлмаганмиз. Бўлмаган нарсаларни¸ кўрмаган нарсаларимизни айтиш хаëлимизга ҳам келмаган. Лекин агар бизнинг интервьюлар бермаслигимизда ҳақиқатан яхшиликлар бўлса¸ айниқса қийинчиликда ўтирган¸ туҳматдан ўтирган инсонларга яхшилигимиз тегса¸ хўп бермайлик интервьюларни дедик. Ҳамма бирданига интервью бермай қўйди. Биз юртимизда қолган яқинларимиз¸ бола-чақаларимиз¸ ота-оналаримизни мусторлик ҳолатидан чиқсин яъни золимнинг зулмида турган барча-барча мўмин биродарларимизга енгиллик бўлсин деган нуқтаи назардан биз интервьюлар бермадик. Аксига олиб бу нарсалар яхшиликка эмас, мана бора-бора ëмонликка айлана бошланди¸ дейди Ëдгора опа.\nЁдгора Йўлдошева ва у билан бирга Бойсида яшаётган бошқа андижонликларнинг Ўзбекистонга қайтиш истаги бугун ҳам уларни тарк этмаган.


21:44 14.02.2018 (Янгиланган 21:46 14.02.2018)\nЭксперт Ўзбекистонда яқин икки-уч йил давомида иқтисодий ўсиш давом этади, ундан кейинги вазият эса президент Шавкат Мирзиёев қайси йўлни танлашига боғлиқ бўлади, деган фикрда\nТОШКЕНТ, 14 фев — Sputnik. Қозоғистон республикасининг биринчи президенти фонди қошидаги жаҳон иқтисодиёти ва сиёсати институти эксперти Жақсилиқ Сабитов Sputnik радиоси эфирида мамлакат раҳбари ўзгариши вақтида иқтисодий ўсиш суръатлари ҳар доим икки баробар кўпроқ бўлишини таъкидлади.\n"Яқин икки-уч йил ичида Ўзбекистонда техник иқтисодий ўсиш содир бўлади. Унинг қандай давом этиши, Шавкат Мирзиёевнинг ўзи иқтисодий либерализацияга ўрнатадиган чегарага боғлиқ бўлади. Агар у, мисол учун Қозоғистонда 90-йилларда ўтказилган, ультралиберал ислоҳотлар йўлидан борса, у ҳолда бу ўсиш 10 йил давом этиши мумкин, дея тахмин қилиш мумкин", — деб қайд этди эксперт.\nЭкспертнинг сўзларига кўра, агар Мирзиёев Ўзбекистоннинг биринчи президенти Ислом Каримов давридаги позицияда қатъий қолса, у ҳолда иқтисодий ўсиш суръати ўрта бўлиб, сезиларли ўзгаришларга олиб келмайди.\nўсиш, ислоҳот, иқтисод, Мирзиёев\nЎзбекистон йилнинг биринчи ойида қайси давлат билан кўпроқ савдо-сотиқ қилди\n16:12 24.02.2021 (Янгиланган 16:13 24.02.2021)\nЖорий йил январь ойида Ўзбекистон импорти ва экспортидаги юқори улуш Хитой ва Россияга тўғри келган. Мамлакатнинг жами импорт ҳажми 1,6 млрд долларни ташкил этган.\nТОШКЕНТ, 24 фев — Sputnik. Давлат статистика қўмитаси жорий йил январь ойида Ўзбекистон импорти ва экспортидаги йирик 10 давлатни эълон қилди.\nҚўмита маълумотларига кўра, январь ойида Ўзбекистон импортида юқори улушга эга бўлган давлатлар: Хитой – 337,2 млн доллар, Россия – 319,5 млн доллар, Қозоғистон – 204,9 млн доллар.\nКейинги ўринларда Туркия – 106,1 млн, Франция – 78,4 млн, Корея – 70,1 млн, Литва – 45,3 млн, Германия – 42,2 млн, Ҳиндистон – 41,8 млн, Бразилия – 30,0 млн. АҚШ доллари.\n2021 йилнинг январь ойида Ўзбекистоннинг жами импорт ҳажми 1,6 млрд долларга тенг бўлган.\nҚўмита маълумотларига кўра, 2021 йилнинг январь ойида Ўзбекистон экспортида юқори улушга эга бўлган давлатлар: Хитой – 147,0 млн доллар, Россия – 110,2 млн доллар, Туркия – 106,5 млн доллар.\nҚозоғистон – 63,6 млн, Афғонистон – 58,1 млн, Қирғизистон – 41,5 млн, Тожикистон – 26,3 млн, Туркманистон – 23,5 млн, Канада – 19,1 млн, Эрон – 7,7 млн. АҚШ доллари билан кейинги ўринларда қайд этилган.\nэкспорт, Россия, Хитой, Ўзбекистон\n12:55 25.02.2021 (Янгиланган 12:58 25.02.2021)


Шавкат Мирзиёев: «Бугунги шароитда бизнинг кўзимиз ҳам, қўлимиз ҳам, юрагимиз ҳам ботир бўлиши керак»\n17:50 / 31.08.2020\nБугунги оғир вазият ҳар бир фуқародан ўз фаолияти ва масъулиятини янада кучайтиришни талаб этмоқда. Бу ҳақда президент Шавкат Мирзиёев Кўксарой қароргоҳида мустақилликнинг 29 йиллиги байрамига бағишланган тантанали тадбирда маълум қилди.\n«Бугунги оғир вазият ҳар биримиздан ўз фаолиятимиз ва масъулиятимизни янада кучайтиришни талаб этмоқда.\nХалқимизда «Кўз – қўрқоқ, қўл – ботир», деган чуқур маъноли ибора бор. Бугунги шароитда бизнинг кўзимиз ҳам, қўлимиз ҳам, юрагимиз ҳам ботир бўлиши керак. Белимизни маҳкам боғлаб, пок ният билан меҳнат қилсак, шубҳасиз, кўзлаган марраларимизга эришамиз.\nМуқаддас китобларда айтилганидек, ҳар қандай қийинчилик ортидан албатта бир енгиллик келади. Барчамиз бунга ишонамиз ва қодир Оллоҳдан шуни сўраймиз.\nҲали кўп Наврўз ва Ҳайит айёмларини, тарихий саналар ва умумхалқ байрамларини ҳаммамиз биргаликда шоду хуррамлик билан ўтказамиз, иншооллоҳ.\nМана, келгуси йили давлатимиз мустақиллигига ўттиз йил тўлади. Мамлакатимиз тарихидаги ушбу унутилмас шонли санани ҳар томонлама муносиб нишонлашни ният қилганмиз. Илоҳим, шу кунларга соғ-омон, ёруғ юз билан етиш ҳаммамизга насиб этсин.\nМаълумки, бугунги байрам арафасида турли соҳа ва тармоқларда фидокорона меҳнат қилаётган юртдошларимизнинг катта бир гуруҳи давлатимизнинг фахрий унвон, орден ва медаллари билан тақдирланди. Уларнинг барчасини қизғин табриклаб, ижтимоий фаолиятлари ва шахсий ҳаётларида янги-янги муваффақиятлар тилайман», - деди президент.\n16:22 / 20.01.2021\nШавкат Мирзиёев йўқолиб бораётган урф-одатлар ва ажримлар ҳақида гапирди\n20:37 / 15.01.2021\n17:58 / 15.01.2021\nПрезидент Юнусобод туманидаги маҳаллага борди\n16:55 / 15.01.2021\nПрезидент Республика нефрология ва буйрак трансплантацияси маркази қурилиши билан танишди


Ядровий қуролдан холи оламни ташкил қилиш – Қозоғистоннинг энг муҳим йўналиши\nҚозоғистон Президенти Қ. Тўқаев БМТ Бош Ассамблеясининг 74-сессиясида жаҳонни ядровий қуролдан бўшатишга даъват этди.\n–Ядровий қуролдан холи оламни ташкил этиш – бу мамлакатимизнинг энг асосий устувор йўналиши . Ушбу интилиш қозоқ халқининг умуммиллий яхлитлигининг ажралмас қисмига айланди. У бизга ядровий қуролни бартараф этишборасида дунёвий ҳаракатнинг олдинги сафларида бўлиш маънавий ҳуқуқини берди. Биз ядровий қуролнинг эзгулик эмас, жаҳон барқарорлиги ва тинчлигига келган хавф эканлигигаи ишонамиз. Афсуски, бир қатор мамлакатлар аввалгидек стратегик мудофаа кучларида ядровий арсеналга суянишади, бу уларнинг қаршиликларига ассиметрик жавоб қайтариш учун уни ўзлаштириш масаласини кўриб чиқишга мажбур қилади. Лекин бу жавобнинг ўзи оммавий қирғин қуроли каби қирғинга олиб борадиган йўл, – деди ҚР Президенти.\nДавлат раҳбари шунингдек, ҚР Тўнғич Президенти – Элбоши Н. Назарбаев даврида ушбу йўналишда эришилгани ютуқларини тилга олди.\n–Биз ибрат кўрсатишлни истаймиз. Элбоши Н. Назарбаев раҳбарлигида Қозоғистон Семей ядро полигонини ёпиб, ўз хоҳиши билан жаҳондаги тўртинчи ўриндаги ядровий арсеналдан бош тортди. Ушбу мақсадимизга етиш йўлида ядровий қуролдан холи Марказий Осиёнинг ўзгача минтақа бўлиб ташкил этилганини таъкидлагим келади. Яқинда ядровий қуролга жарима солиш тўғрисида шартнома имзоланди. Биз барчамиз хавфсиз келажакка борадиган йўл харитаси сифатида ядровий қуролдан холи дунёни ташкил қилиш тўғрисидаги умуммилий декларацияни қатъий қўллашимиз лозим. Биз ядровий қуролдан холи минтақалар ўртасидаги муносабатнинг кучайишига ва шундай янги минтақаларни ташкил этилишидан умидвормиз.\nОсиёнинг ўсиб келаётган иқтисодий салоҳияти мажмуавий континентал хавфсизлигининг архитектурасини талаб қилади, – деди Қ. Тўқаев.\nAkorda.kz, 2019-09-26, 23:03 79


ҚЎРҚУВГА АСОС ЙЎҚ ёхуд Ғсма касаллигига қарши янги дори воситаларидан хабардормисиз?\nИнсон танаси бутун ҳаёти давомида турли ташқи ва ички омиллар таъсири остида умр кечирар экан, бу унинг организми меъёрий фаолиятига қайсидир даражада таъсир кўрсатмасдан қолмайди. Бунинг оқибатида эса, кўпчилик ҳолларда киши турли дардлар билан оғриши мумкин. Организм касаллик билан курашади, баъзан дори-дармонлар кўмагида бемор бу дардлардан фориғ бўлади, баъзан эса касаллик зўрайиб кетиши мумкин. Инсониятни азалдан ўйлантириб келаётган хас¬таликлардан бири – хавфли ўсма касалликлари бўлиб, жаҳон тиббиёти жадал ривожланиб бораётган ҳозирги XXI асрда бу янада ўткир муаммолардан бирига айланди.\nСаратон касаллиги инсон аъзолари ва тўқималарида мавжуд ҳужайралар мутацияси юз бериши, ҳужайраларнинг кўпайиб, организмда аста-секин ўсма жараёнини вужудга келтириши оқибатида ривожланувчи жараёндир. Бу касаллик барча аъзо ва тўқималарда, ҳар қандай ёшда кузатилиши мумкин. Хавф¬ли ўсма аста-секин ўсиб бориб, атрофдаги тўқима ва аъзоларга таъсир кўрсата бошлайди. Тўхтовсиз ўсиб бораётган бу ҳужайралар лимфа ва қон оқими бўйлаб бутун танага тарқалибгина қолмай, бошқа аъзоларда ҳам янги ўсма ўчоқларини пайдо қилади. Буни илмий тилда биз шифокорлар "метастазлар ҳосил бўлиши" деб атаймиз.\nСаратон касаллиги тарқалиш даражасига кўра, тўрт босқичга бўлинади. Биринчи ва иккинчи босқичларда ўсма маҳаллий жойлашган бўлиб, қўшни аъзоларга ўтмаган ва метастаз бермаган бўлади. Учинчи босқичда жараён атроф тўқималарга қараб ўса бошлайди ва тўртинчи босқичга келиб, касалликнинг тўлиқ метастазланиши кузатилади.\nҲар қандай касалликнинг олди олинса ёки қанчалик эрта босқичларда аниқланиб, даволанса, натижа қониқарли бўлишига шубҳа йўқ. Бу касалликни ҳар қанча эрта босқичларда даволашга киришилса, шунчалик натижа қувонарли бўлиши мумкин. Айниқса, биринчи ва ик¬кинчи босқичларда даволаниш жа¬раё¬ни бошланса, деярли барча ҳолатларда бу касалликдан тўла фориғ бўлиш эҳтимолдан ҳоли эмас. Касаллик қўшни аъзоларга ўсганида ва айниқса, метас¬тазланиш ҳолати кузатилса, даволаш узоқ ва мураккаб кечади. Бу ҳолатда касалликни енгиш учун бемор ва даволовчи шифокордан матонат ва меҳнат талаб қилинади.\nСаратон касаллигини даволашда асосан уч хил усул қўлланилади. Биринчиси, жарроҳлик усули бўлиб, ўсма жараёнини соғ тўқималар чегарасида кесиб олиб ташлаш ва атроф лимфа тугунларини кесиб олишдан иборат. Касаллик қайси аъзода жойлашгани, ўсма ўлчамлари, аъзонинг ва атроф тўқималарнинг қанчалик зарарланганига қа¬раб, жар¬роҳлик амалиёти кўлами ҳам турлича бўлиши мумкин.\nИккинчи даволаш усули – нур терапия таъсирида ўсма ҳужайраларининг шикастланиши, ўсма ўлчамларининг кичрайиши ва унинг тўла йўқотилишига эришиш мумкин.\nУчинчиси – деярли 75-80 фоиз беморда қўлланилаётган дори воситалари билан енгиллатиш усулидир. Онкология соҳасида дори воситалари билан даволаш – "кимёвий терапия" номи билан қабул қилинган. Охирги ўн йилликларда кашф қилинаётган замонавий биотерапия дори воситаларининг самарали нишонловчи (target) таъсирини ҳисобга оладиган бўлсак, дори-дармон билан даволашнинг кўлами йилдан-йилга кенгайиб бормоқда.\nОнкологик касалликларни даволаш тарихидаги учта асосий усул алоҳида қўлланиб келинган ва аста-секин такомиллашиб борган. Ўтган XX асрнинг иккинчи ярмига келиб, даволашнинг ҳар учала усули биргаликда қўлланила бошланди ва комбинирланган, комплекс даволаш усуллари такомиллашди.\nЗамонавий жаҳон онкологияси ама¬лиё¬тида II-III босқич хавфли ўсма касалликларини даволашда кимёвий терапия ва баъзан нур терапия ёрдамида ўсма ўлчамлари маълум даражада кичиклашишига, айрим ҳолатларда тўлиқ сўрилишига эришилади ва жарроҳлик йўли билан олиб ташланмоқда. Олинган ўсма гис¬тологик ва иммуногистокимёвий жиҳатдан текширилиб, даволаш самарадорлиги баҳоланади ҳамда касаллик босқичига қараб, амалиётдан кейинги кимё ва нур терапияси ўтказилади. Метастазланган тўртинчи босқич саратон касаллигида эса, кимёвий терапия асосий даволаш усули хисобланади.\nОнкологик касалликларни даволашнинг устувор йўналиши бўлиб, кимёвий терапия ҳисобланар экан, у ҳақда батафсил тўхталиб ўтиб, бундан ҳамкасбларимизни хабардор қилишни мақсадга мувофиқ, деб ҳисобладик.\nИнсон танаси миллионлаб ҳужайралардан иборат бўлиб, одатий соғлом ҳужайралар қайси тўқима ва аъзода жойлашганлигига қараб маълум даврий бўлиниш ва кўпайиш циклига эгадир. Соддароқ қилиб айтганда, ҳар бир аъзонинг ҳужайралари маълум бир вақт оралиғида кўпаяди, ўсади ва парчаланади. Бу ҳолат "апоптоз" деб номланади. Ўсма ҳужайраларида эса, ана шу апоптоз ҳолатининг бузилиши кузатилади. Кимёвий терапия дори воситалари асосан, ҳужайраларни митоз, яъни бўлиниш циклининг маълум бир даврларига таъсир қилади, ҳужайраларнинг бўлиниш, кўпайиш ва ўсишини тўхтатиб, ҳалок қилади. Ўсма қайси аъзо ва тўқимадан келиб чиққанлигига қараб, турли таъсир механизми ва доирасига эга бўлган кимёвий дори воситалари қўлланилади. Ҳозирги вақтда асосан, бир неча дори воситаларини биргаликда қўл¬лаш, яъни поликимёвий терапия усуллари амалиётга татбиқ қилинган.\nКимёвий воситаларни мушак орасига, томир ҳамда бўшлиқ ичига, масалан қорин ва плевра бўшлиқларига юбориш технологиялари мавжуд. Сўнгги йилларда таблетка ҳолидаги кимётерапия воситаларининг янгидан-янги турлари кашф қилинмоқда. Бундан ташқари, дори воситаларини бевосита ўсмани қон билан таъминловчи томирга ёки лимфа томирига регионар юбориш, бевосита ўсма ичига оқизишнинг турли усуллари ва айниқса "target" терапияси ижобий самара бермоқда. Кимё терапия воситалари ўсма ҳужайраларига таъсир қилиши билан бирга, соғлом тўқима ва аъзолар ҳужайраларига, уларнинг фаолиятига хам турли даражада салбий таъсир кўрсатади. Шу сабабдан ҳам кимёвий терапиянинг ножўя таъсирлари ёки заҳарлилик даражаси намоён бўлади. Ана шу таъсирларнинг олдини олиш, уларнинг намоён бўлишини камайтириш ва бартараф қилиш мақсадида кимёвий терапия кўмаклашувчи даво фонида олиб борилади. "Кўмаклашувчи даво" деганда, қон элементлари ишлаб чиқилиши, жигар, меъда-ичак тизими, буйрак, юрак қон-томир тизими фаолиятини яхшиловчи, иммунитетни тикловчи, инфузион, детоксикацион (заҳарланишни бартараф қилувчи) даво усуллари назарда тутилади. Албатта, қўлланиладиган кимёвий дори воситаларининг қайси аъзо ва тизимга ножўя таъсир қилиши, бу жараённинг қай даражада намоён бўлишига қараб кўмаклашувчи даво тури ва кўлами танланади.\nЎтган асрнинг иккинчи ярмида кимёвий терапия қўлланила бошлаган даврларда, уларнинг ножўя таъсирлари етарлича ҳисобга олинмаган, уларни бартараф қилиш йўллари тўла ишлаб чиқилмагани боис, ножўя таъсирлари кузатилган. Шу боис, бемор онгида ҳам кимёвий терапияга нисбатан салбий қарашлар муҳрланиб қолган.\nЯнги дори воситаларига асосан уч хил талаб қўйилади, яъни унинг ўсмага қарши таъсири аввалгиларидан кучлироқ, ножўя таъсири эса камроқ бўлсин. Қўллаш талаби янада муҳим. Янги кимё¬вий дори воситалари самарали бўлибгина қолмай, ножўя таъсирлари ҳам кам. Ҳаттоки умумий аҳволи анчагина оғир бўлган ва аввал миокард инфарк¬ти, артериал гипертония касалликларини бошидан ўтказган, қандли диабет ва бош¬қа оғир хасталиклар ҳамроҳ бўлган беморларда ҳам бу дори воситалари қўлланилганда, асорат кузатилмаётгани қувонарли ҳолдир.\nЎсмага қарши терапия дори воситаларининг кашф қилиниши билан бир қаторда, тиббиётнинг бошқа соҳалари ҳам жадал ривожланиб бормоқда. Жигар, юрак қон-томир, меъда-ичак тизимлари, буйрак, иммун тизими ва бошқа аъзолар фао¬лиятини яхшиловчи самарали дори воситалари амалий тиббиётнинг тегишли йўналишларига кенг кириб келмоқда. Янги препарат ва медикаментоз хиллари 80-90-йиллардаги воситаларга нисбатан бир неча ўн маротаба самаралироқдир. Ҳозирда жаҳон онкология тизимида кам токсик характердаги кимёвий терапияга самарали кўмаклашувчи даво воситалари билан биргаликда замонавий реанимацион, жадал (интенсив) терапия ва юқори технологик ускуналар ёрдамида турли аъзо ва тизимлар мониторинги остида қўлланилишини ҳисобга олсак, кимёвий терапиядан қўрқишга ҳеч қандай асос қолмайди.\nСаратон касаллигидан фориғ бўлишнинг яна бир жиҳати, беморнинг ихтисослашган онкологик муассасада, малакали онколог томонидан текширилишидир. Ихтисослашмаган муассасада, онколог малакасига эга бўлмаган шифокорда даволаниш – нафақат турли асоратларга олиб келади, балки касалликнинг ривожланиб, даволаб бўлмайдиган, кечки босқичларга ўтиб кетиши учун шарт-шароит яратади.\nРеспубликамизда жуда пухта шаклланган онкологик тизим мавжуд. Барча туман кўп тармоқли марказий полик¬линикаларида шифокор-онколог фа¬о¬лият юритади. Онкологик касалликда шубҳа қилинган ҳар бир инсон тегишли диспансерга чуқурлаштирилган кўрикка юборилади. Республика онкология илмий маркази бошчилигида Қорақалпоғистон Республикаси ва барча вилоятларда ихтисослашган онкологик диспансерлар фаолият юритмоқда. Шунингдек, марказ мамлакатимиз онкология тизимининг бош муассасаси ҳисобланиб, барча диспансерлар фаолиятини мувофиқлаштириб туриш, амалий ва назарий кўмак бериш, юртимизда профилактик ва скрининг текширувлари ўтказиш, беморга ташхис қўйиш, уларга малакали ихтисослашган ёрдам кўрсатиш, онкология соҳасида илмий изланиш олиб бориш вазифаларини ҳам бажаради.\nРОИМда барча онкологик касалликларни даволашга ихтисослашган бў¬лимлар мавжуд. Барча бўлимларда профессор ҳамда етакчи ихтисослашган онколог-шифокор фаолият юритмоқда. Дунёнинг етакчи онкологик муассасаларида бажариладиган барча даво усуллари марказимизда ҳам бажарилмоқда. Ҳукуматимиз томонидан тиб¬биёт соҳасига кўрсатилаётган жуда катта эътибор натижасида, республикамизнинг аксарият онкодиспансерлари янгидан қурилиб, ишга туширилди. Барча диспансерлар ва онкология илмий марказлари капитал таъмирланди. Ҳозирда ушбу даволаш муассасаларининг барчасини энг замонавий ташхислаш, даволаш ускуналари ва дори-дар¬монлар билан таъминлаш жараёнига жадал киришилган.\nМарказ шифокорлари чет давлатлар етакчи клиникаларида малака ошириб келишмоқда. Германия, Корея Республикаси, Франция, Япония, Чехия, Ҳиндистон каби давлатлар онкологик муассасалари билан яқиндан алоқа ўрнатганмиз. Шу сабабдан ҳам Республика онкология илмий марказида юртимиз аҳолисига малакали юқори сифатли тиббий ёрдам кўрсатилишидан ташқари, қўшни ва МДҲ давлатларидан ҳам жуда кўплаб беморлар марказимизга даволаниш учун келишмоқда.\nСаратон касаллигидан чўчишга, кимё¬терапия муолажаларини олишдан хавфсирашга ҳеч қандай асос йўқ. Ўз вақтида ихтисослашган онкологик муассасага, малакали шифокор-онкологга мурожаат қилинса бас. Юртимиз шифокор-онкологлари эса энг замонавий даво усуллари, шу жумладан самарали кимёвий, "target" терапия дори воситалари ва бошқа мукаммал даволаш усуллари билан бемор дардига мал¬ҳам бўладилар.\nДониёр ПЎЛАТОВ, Республика онкология илмий маркази кимётерапия бўлими илмий раҳбари, тиббиёт фанлари доктори.\n№ 1, 09.01.2015 « орқага


Қарақалпақстан Республикасы Денсаўлықты сақлаў министрилигиниң рәсмий баянаты- Kruz.uz\nҚарақалпақстан Республикасы Денсаўлықты сақлаў министрилигиниң рәсмий баянаты\n12:41, 16.03.2020 2098 0 Жәмийет\nҲәммемизге белгили, 2019-жылдың декабрь айы орталарында Қытайда жабайы ҳайўан ҳәм теңиз ҳайўанлары сатыўшыларының бир топарында өткир дем алыў жоллары кеселликлери, гриппке уқсас белгилери менен кеселлер анықланып, раўажланыў нәтийжесинде бир неше мәмлекетлерге тарқалып кеткен еди. “COVID-19” атлы усы кеселликтиң алдын алыў ушын Қытайда жүдә көп орынлы емлеўханалар қурылған еди, көплеген дүнья мәмлекетлери карантин жәриялады, яғный шегараларды жабыў, ғалаба илажларды бийкар етиў, оқыў орынларын ўақтынша жабыў ҳәм басқа көплеген ис-илажларды өткерген еди.\nКарантинге әмел етиў, яғный кеселликтиң тарқалыўына жол бермеў ушын берилген барлық усынысларға әмел етилиўи нәтийжесинде 10-март күнине келип Қытайда коронавирусқа шалынған 13 мыңнан зыят адамларды емлеген 16 емлеўхана кеселлер тәўир болып кеткенлиги ушын жабылды, вирус пенен кеселлениў дерлик жақсы тәрепке өзгермекте.\nТилекке қарсы, Ўатанымызда да усы кеселлик анықланды. Кеселлик анықланған ҳаял ҳәм оның менен байланыста болғанлардың ҳәммеси анықланып, айрықша бөлек арнаўлы орында, басқаларға кеселлик жуқпайтуғын орында емленбекте, бирақ абайлы болыў ҳеш кимге зыян етпейди.\nБелгили болғанындай, ҳәзир дүнья бойлап коронавирус инфекциясының (COVID-19) тарқалыўы халқымызды да қәўетерге салмақта. Усы мүнәсибет пенен, Қарақалпақстан Республикасы Денсаўлықты сақлаў министрлиги ҳәм Қарақалпақстан Республикасы Санитария-эпидемиологиялық тәртипти сақлаў агентлигине бул бойынша исленип атырған карантин ҳәм профилактика илажлары бойынша қосымша ўазыйпалар да белгиленди.\nМәмлекетимизге коронавирус инфекциясы (COVID-19) ңың кирип келиўи ҳәм алдын алыў бойынша Дүнья жүзилик денсаўлықты сақлаў шөлкеми усыныслары тийкарында қатаң илажлар көрилмекте.\nҚарақалпақстан Республикасы Денсаўлықты сақлаў министрлиги бир қатар министрлик ҳам шөлкемлер менен биргеликте бул бойынша тийисли усыныслар ислеп шығылып, бирге искерлик көрсетпекте. Емлеў-профилактика орынларында жоқары компетенцияға ийе, яғный оқытылған қәнигелеримиз бар. Және, ҳәр бир емлеўханада дезинфекция, индивидуал қорғаныў қураллары ҳәм дәри-дәрмақлар қоры жаратылған ҳәм пуқта таярлықлар көрилген.\nКоронавирус инфекциясы тарқалыўының алдын алыў мақсетинде Өзбекстан Республикасы Бас министри Абдулла Арипов басшылығында жыйналыс болып өтти. Онда бир қатар қатаң ис-илажлар белгиленди.\nСоның ишинде, мәмлекетимиздеги барлық мектепке шекемги билимлендириў шөлкемлери, улыўма билим бериў мектеплери ҳәм жоқары оқыў орынларына усы жыл 16-март күнинен баслап дем алыс бериледи. Наўрыз улыўмахалықлық сейиллери де бийкар етиледи. Ғалабалық мәресимлер, соның ишинде, көкпар-ылақ ойынлары, гүрес ҳәм басқа адамлар көп топланатуғын илажлар ўақтынша тоқтатылады.\nБуннан тысқары, Өзбекстанның сырт мәмлекетлер менен авиа ҳәм автомобиль қатнаўы тоқтатылады. Елимиз пуқараларының шет мәмлекетлерге шығыўы, шет мәмлекетлердиң пуқараларының мәмлекетимизге кириўи қадаған етиледи.\nҲүкимет карантин ўақтында өнимлердиң баҳаларын тийкарсыз көтериў жағдайларына қарсы кескин шаралар көрмекте. Буған прокуратура қасындағы департамент ҳәм Мәмлекетлик салық комитети жуўапкер етип бекитилген. Азық-аўқат ҳәм басқа қорлар жетерли дәрежеде толықтырылған.\nСондай-ақ, карантин ўақтында жалған ҳәм тексерилмеген, адамларда ҳаўлықпа оятатуғын хабарлар тарқатқан шахсларға қарата әмелдеги нызамшылық шеңберинде жынайый жуўапкершиликке дейинги болған шаралар көриледи.\nЕслетип өтемиз, усы жылдың 15-март күни Республика Вирусология институты лабораториясында Францияда болып қайтқан бир Өзбекстан пуқарасында COVID-19 коронавирус инфекциясы анықланған еди. Ҳәзир де эпидемиологиялық сорастырыў ҳәм кеселликти тарқалып кетпеўи ушын барлық профилактикалық ис-илажлар толық әмелге асырылмақта. Қадағалаў күшейтилмекте. Соның менен бирге, наўқас пенен бирге байланыста болған барлық шаңарақ ағзалары да республика Вирусология илимий тексериў институты клиникасында жатқарылды. Қәнигелеримиз тәрепинен оларға медициналық қадағалаў орнатылып, қәнигелескен лабораториялық анализден өткерилди. Анализ нәтийжелери наўқастың өмирлик жолдасы, улы, қызы ҳәм ақлығында коронавирус инфекциясы бар екенлигин көрсетти. Сондай-ақ, Истанбул – Ташкент жөнелисиндеги 274-рейс пенен келген Өзбекстан пуқарасында да инфекция анықланды.\nКоронавирус инфекциясы кирип келиўи ҳәм тарқалыўының алдын алыў бойынша усыныслар:\n‒ қолларыңызды сабын менен жақсылап тез-тезден жуўың;\n‒ жүз ҳәм көзиңизди қол менен ысқыламаң;\n‒ имканы барынша адам көп жыйналатуғын жәмийетлик орынларға барыўдан тыйылың;\n‒ ҳайўанларға қол тийгизиўден сақланың;\n‒ көпшилик пайдаланатуғын предметлерди услағаныңызда қолыңызды антисептик қураллар арқалы дезинфекция етиң;\n‒ жөтелгенде, мурын аққанда ҳәм түшкиргенде аўыз бенен мурынды бүгилген шығанақ, жең яки салфетка менен жабың. Соң пайдаланылған салфетканы тасланды қутысына таслаң ҳәм қолыңызды жуўың;\n‒ аязлаў ҳәм грипп белгилери бар адамлар менен байланыста болыўдан тыйылың;\n‒ кеселликтиң дәслепки белгилери байқалғанда, үйде қалың ҳәм дәрҳал шыпакерге мүрәжат етиң.\n‒ бөлмелериңизди турақлы самаллатып турың.\nУсы орында Қарақалпақстан Республикасы Денсаўлықты сақлаў министрлиги халықты ҳаўлықпаға түспеген ҳалда, жоқарыда келтирилген усынысларға толық әмел етип, өзиңиз ҳәм жақынларыңыздың денсаўлығына итибарлы болыўға шақырып қалады.\n17:20, 31.03.2020 3519\n20:52, 30.03.2020 2069\n19:04, 28.03.2020 4521\n19:34, 27.03.2020 1601\n12:44, 25.03.2020 1395\nНуралы Насыров хат Давид Қонарбаев Нажиматдин Муҳаммеддинов Абат журт турақ жай қурылы Халық депутатлары Ислам Узақбергенов Ветеринария анам ҳәм мен – спортшы шаңарақпыз\nКеше, 01:41 2985


Икром Ёқубовнинг гаплари форумларни жонлантирди\n07 май 2021, Тошкент вақти: 06:24\nЎзбекистон махсус хизматлари собиқ ходими Икром Ёқубовнинг “Озодлик” билан суҳбати бир қанча сайтларда босилиб чиққанидан сўнг Интернет форумлар ва блогларда кенг муҳокама мавзусига айланди.\nСайтлар форумларида Икром Ёқубовнинг “Озодлик”ка берган суҳбати юзасидан фикр-мулоҳазаларни уч гуруҳга ажратиш мумкин. Биринчи гуруҳ - Икром Ёқубов берган маълумотларни тасдиқловчилар, иккинчи гуруҳ - бу маълумотларда янгилик йўқ, ҳаммаси маълум гаплар, деб ҳисобловчилар, учинчи гуруҳ - бу маълумотларнинг барчаси Ўзбекистон ҳукуматига қилинган туҳмат, Икром Ёқубов эса давлат хоини, деб фикрловчилардир.\nБиз форумларда билдирилган минглаб фикрлар орасидан иккита мавзу юзасидан айтилган мулоҳазаларни танлаб олдик.\nИкром Ёқубов Андижон воқеалари тўғрисида гапириб: “Андижонда президент буйруғига кўра халққа қарши ўқ отилганда ҳукумат тасдиқлаганидай 187 киши ўлди, дегани ëлғон. Ўлганларнинг сони 1500дан ошиқ. Бу факт. Айнан Андижон амалиëтида иштирок этган битта МХХ зобити: “Ўликларни ташиб тугата олмай қолдик”, деб айтганини ўзим эшитганман. Андижондаги халқни отган армия бу Маҳмуд Худойбердиев бошчилигидаги армия эди”,- деганди\nФорумларда бу маълумот юзасидан айтилган фикр-мулоҳазалар иштирокчиларнинг ёзув услуби тўлалигича сақланган ҳолда ва таҳрирсиз берилмоқда.\n“22.9999” тахаллусли форумчи ёзади:\n“Мани ўгай отам Равшан СНБда ишлайди. У Андижонда ярадорларни добит қилганини онамга гапириб бервотти. Ман қотиб қолдим. Так что бу гаплар 100 просент рост”.\n“Ҳазратқул Худойбердиев” тахаллусли форумчи фикри:\n“Бугунги кунда Ўзбекистон халқи учун энг катта хавф - бу Каримов-Худойбердиев-Иноятов бошқараётган жиноий гуруҳдир. Икром Ёқубов ўз гаплари билан мен ва бошқа кўплаб мухолифатчилар айтган фикрларни тасдиқлади. Биз ҳамиша Андижон қирғинида Ислом Каримовнинг шахсан қўли борлигини таъкидлаган эдик. Айни пайтда биз биламизки, Маҳмуд Худойбердиев ва унинг Ислом Каримов томонидан таъминланган 5000 кишилик тиш-тирноғигача қуролланган гуруҳи диктаторнинг энг ишонган кучидир”.\n“Ўзбекойим” исмли форумчи эса бу гапларга қўшилмайди:\n“Худога шукурки, Ўзбекистонда ҳаммаси жойида. Президент ҳам, ҳукумат ҳам ақли жойида, халқ учун ишлаб ётибди. Бунақа Сарбадорга ўхшаган провокаторлар (“Сарбадор” Икром Ёқубовнинг Интернет учун ёзилган мақолаларига қўйилган тахаллус) доим бўлади. Улар ватан хоини сифатида қувғин бўлган бир тўда ярамаслар”.\nЎзини “VIP” деб атаган форумчи гаплари:\n“Интервью умумий гаплардан иборат, бирорта ҳам сир йўқ бу гапларда. Бу гаплари учун йигитни Ўзбекистонда фақат жиннихонага ётқизишлари мумкин”.\nАйни пайтда Икром Ёқубовдан айтилган маълумотлар учун исбот¸ далил ва ёки ишонарли ҳужжатлар талаб қилаётган форумчилар ҳам бор. Улардан бири “Ҳушёр” мана бундай фикр билдирган:\n“Ҳаммаси тўғри, аввал ҳам такрор-такрор айтилган фикрларнинг навбатдаги тасдиғи. Аммо фош этиш қуруқ даъволар билан бўлмайди. Профессионал сифатида у киши бу томонини ҳам ўйлаб қўйгандир? Яъни эътироз қилиб бўлмайдиган расмий ва махфий ҳужжатлар дегандек. Акс ҳолда бу сенсациянинг умри узоққа бормайди, қатъий далилларсиз у билан гаплашадиган бирор жиддий ташкилот топилмайди, деб қўрқамиз”.


Замонавий ўзбек киноси юлдузларидан бири Фаррух Соипов.\nЎзбекистонда кино-видеомахсулотлар ишлаб чиқаришга изн олган ташкилотлар сони 700га етган. “Ўзбеккино” миллий агентлигига кўра, Ўзбекистонда йилига 50 дан зиëд бадиий филмлар суратга олиниб экранларга чиқарилмоқда.\nЎзбекистонда ишлаб чиқарилган маиший мавзудаги, кам бюджетли филмлар Марказий Осиëдаги кинотомошабинлар тарафидан яхши қабул қилинмоқда, дейди олмаоталик киномунаққид Гулнора Абикеева:\n- Қозоқ киночилари 3 миллион еврога суратга олган филм томошабинсиз қолаëтган пайтда ўзбек режисери Баҳром Ëқубовнинг 50 минг долларга суратга олган "Фотима ва Зухра" филмини зал тўла томошабин катта қизиқиш билан кўрмоқда, дейди Қозоғистондаги “Евразия” кинофестивали ҳайъат аъзоси бўлган Гулнора Абикеева.\nМунаққид кейинги 20 йилда Ўзбекистонда суратга олинган киноларнинг мавзуси ва ифода услуби Марказий Осиë томошабини учун Мексика сериалларидан кўра тушунарлироқ эканини таъкидлайди.\nЎзбек киносида каттайган Каттабеков\nКейинги 20 йил ичида Ўзбекистонда суратга олинган филмларда ëшлигидан суратга тушиб келаëтган актер Дилшодбек Каттабеков ҳам ўзбек киносининг муваффақияти томошабинлар қалбига калит топа билганида деб билади:\n- Томошабиннинг таъби жуда нозик. Томошабиннинг қалбига йўл топиб ларзага солиш учун кино ижодкорлари роса тер тўкиши керак, дейди томошабинлар ичида танилган Дилшодбек Каттабеков.\nАйни пайтда Тошкент санъат институтининг кинорежисура факултетини тугатиб, актерлик фаолияти баробарида кино суратга олишга чоғланаëтган Дилшодбек Каттабеков бу соҳага оид танқидий қарашларини ҳам яширмади.\n- Мен, масалан, кино қандай суратга олиш илмини олийгоҳда ўрганганман. Хозир кўп киноларни ўқимаган ҳаваскорлар суратга олмоқда. Бу эса киноларнинг сифатига таъсир қилмоқда, дейди Дилшодбек Каттабеков.\nДилшод Каттабеков билан суҳбат\nКинофилмларнинг сони эмас сифати муҳим\nЎзбек киноси ҳақида гап кетганида мунаққидлар фикри иккига айрилади.\nАбикеева каби мунаққидлар Болливуд йўлидан кетаëтган ўзбек киносининг сони кўпайгани сайин сифат ҳам ошади деган фикрда.\nКинони дурдона санъат деб билган Гулчеҳра Жамилова каби ижодкорлар эса оз бўлсин-соз бўлсин деган гапни таъкидлаб, бемаза қовуннинг уруғи каби кўпайган “киноасарлар”дан нолишади.\nЎзбек киноси ва театр санъатининг етук арбобларидан бири Баҳодир Йўлдошев Озодлик билан суҳбатда ўтган йили ўзбекистонда суратга олинган 50 та филмдан бор йўғи 3 тасини кино деб айтилишга лойиқ деб билади:\n- Ўзи яхши кино дунëда ҳам кам олинади. Мана сиз Ўзбекистонда 700та киностудия бор деб айтаяпсиз. Аммо шунга яраша кино усталари ҳам бўлиши керакку. Мен шунча киночи борлигини билмайман, дейди Баҳодир Йўлдошев.\nБаҳодир Йўлдошев билан суҳбат\nЎзбек киноси: "Маҳаллада дув дув гап"дан "Дев ва пакана"гача\nТаниқли ëзувчи Мурод Муҳаммад Дўст шоир Александр Файнберг билан биргаликда ëзган сценарийси асосида Жаҳонгир Қосимов суратга олган "Дев ва пакана" филми Ўзбекистон жамиятининг бой ва камбағалга айланиб қутблашаëтганини акс эттирадиган кино ўлароқ талқин қилинмоқда.\nФилмда ўзбекистондаги милиция ходимларининг ҳам қиëфаси очиб берилган.\n"Сенга қолса, онангга ҳам статя топиб қамайсан" дейди филмдаги милииционерлар каттаси ўз ҳодимига.\nШунингдек филмда ўзбек шоу-бизнес дунëсиниг авра астари ағдарилиб мазаҳ қилинади.\nФилмда бир оқсоқол отахон ўзининг норасида набирасига қўшиқ айттириб пул ишламоқчи бўлгани ҳам бугунги кун аломати ўлароқ кўрсатилади.\nШоу дунëси эшигига катта-катта девларнинг ëтоғи орқали кириш усули Ўзбекистонда шакллангани ҳақида ҳам ишоратлар филмда бор.\nХоразмлик қари ашулачи бева аëлнинг ўз қизини шоу дунëси девининг ëтоғига етаклаш саҳнаси ҳам филм марказидан ўрин олган\nЎзбекистонда машхур бўлган санъаткор Феруза Жуманиëзова бу филмдаги Роҳатой образи прототипи ўлароқ кўрилади.\nМарказий Осиë филмларини таҳлил қиладиган Олмаоталик мунаққид Гулнора Абикеева назарида "Дев ва пакана" филми бундан 40 йил олдин яратилган "Маҳаллада дув-дув гап" филми бошлаб берган анъаналарни ижодий тарзда давом эттиради.\n"Маҳаллада дув дув гап" ҳамда, "Дев ва пакана филмининг" ҳам муваффақияти филм яратилишида драматург муаллифларнинг интелектуал савияси етуклиги билан изоҳланади дейди мунаққид Абекева.\n"Маҳаллада дув-дув гап" филми Абдулла Қаҳҳор, "Дев ва пакана" филми сценарийси Мурод Муҳаммад Дўст каби етук ëзувчилар тарафидан ëзилганлигини эслатиб қўйсак.\n"Дилбарим" филмининг Одил Ëқубов, "Оловли йўллар" филми сценарийсининг эса Комил Яшин тарафидан ëзилгани ҳам эътиборга лойиқ.


Вазият кескинлашяпти. Озарбайжондаги қишлоқ ўққа тутилди | Qalampir.uz\nВазият кескинлашяпти. Озарбайжондаги қишлоқ ўққа тутилди\nОлам\t14 Июль 14:36 21396\nОзарбайжон Мудофаа вазирлиги Арманистон ҳарбийлари Товуз туманидаги Дондар Қушчу қишлоғини йирик калибрли қурол ва артиллериядан ўққа тутганини маълум қилди.\n“Арманистон Қуролли кучлари бўлинмаси Товуз туманидаги Дондар Қушчу қишлоғини йирик калибрли қурол ва артиллерия қурилмасидан ўққа тутди. Қишлоқ аҳолиси жабрланмади”, деган Озарбайжон Мудофаа вазирлиги Матбуот котиби, полковник Вагиф Даргяхли.\nОзарбайжон ҳам жим тургани йўқ. Мамлакат Мудофаа вазирлиги расмий сайтида Арманистон ҳарбий объектлари йўқ қилингани акс этган видеони эълон қилди.\nВаҳоланки, бир кун аввал Арманистон Мудофаа вазирлиги чегарада вазият нисбатан барқарор эканини айтганди.\nЭслатиб ўтамиз, 12 июль куни Озарбайжон ва Арманистон чегарасидаги товуз туманида қуролли тўқнашув юз берди.\nОзайрбайжон Мудофаа вазирлиги чегарадаги позициялари Арманистон кучлари томонидан ўққа тутилганини маълум қилди. Арманистон ҳам ўз навбатида бунинг аксини айтиб чиқди.\nОзарбайжон томони тўқнашувда 4 нафар ҳарбий ҳалок бўлганини билдирди. Арманистон эса 2 полиция ходими ва уч аскар ўлганини айтди. Расмий Ереван Баку ҳар 15-20 дақиқада Арманистон ҳудудига ҳжум қилиб турганини иддао қилди.\nВазият шу даражадаки, агарда икки томон ҳам тинчланмаса давлатлар ўртасида уруш бошланиши ҳам мумкин.\n27 Октябрь 12:45 39545\n27 Октябрь 09:58 32362\n28 Октябрь 10:06 32270\n29 Октябрь 11:20 31095\n28 Октябрь 10:41 27425


“Оммавий маданият”нинг салбий оқибатлари\nМаданият деганда халқимиз азал азалдан эъзозлаб, авайлаб келаётган миллий ва диний қадриятларимиз бевосита хаёлимизга келади. Эркакларимизнинг мардлиги, оиласига содиқлиги, оиласи, ватани, дину диёнати учун жон жахди билан курашишлиги, муштипар аёлларимизнинг ўз одоб-ахлоқлари, ҳаёлари оиласи ва фарзандлари учун жон куйдирганликлари натижасида дунёни лол қолдирган буюк бобокалонларимиз дунёга келганларини тарихдан яхши биламиз.\nДемак, маданиятли, одобу ахлоқли, дину диёнатли оилада дунёга келган фарзанд, албатта у ҳам ҳудди ота-онаси каби одобли бўлиб тарбия топади.\nЭнди биз айтаётган ёки жон куйдириб, салбий оқибатларга етакловчи, халқимиз маънавиятига мутлақо тўғри келмайдиган “оммавий маданият” ҳақида тўхталиб ўтмқчимиз.\n“Оммавий маданият” ўз маъносида эмас, балки кўчма маънода ишлатилмоқда. Чунки у қўштирноққа олинган. Бу тушунча ҳақида кўплаб олимларимиз таъриф беришади.\n«Оммавий маданият» туб моҳиятига кўра миллий маданиятларнинг кушандасидир.\n«Оммавий маданият» тарғиботи энг аввало исломий қадрият, ахлоқимизни ғарб турмуш тарзи, шахс эркинлиги, демократия ниқоби доирасида талқин қилинадиган ахлоқ (тўғрироғи ахлоқсизлик) билан алмаштиришдир.\n“Оммавий маданият” асосан замонамиз вакилларининг янги-янги “мода”лари асосида бойиб боради. Гўёки ким ўша “мода”га амал қилса, у маданиятли деб топилади. Ҳамма оммавий равишда ана шу мода асосида яшаши керак бўлади. Акс ҳолда у замондан орқада қолган – маданиятсиз деб ҳисобланади. Чунки у бугуннинг модасини билмайди. Шундан келиб чиққан ҳолда айтиш мумкинки, “оммавий маданият” бу – оммавий “мода” ният, яъни янгича модани ният қилиш, кимгадир тақлид қилиш, унга эришиш ва уни оммавийлаштириш демакдир.\nДемак “оммавий маданият” айнан маданият эмас, балки маданият кушандаси, инсонни инсон қиёфасидан чиқарадиган бир кушандадир.\nМуқаддас динимиз чиройли хулқ ва гўзал одобга чақиради, зеро сукли пайғамбаримиз Муҳаммад соллоллоҳу алайҳи васаллам инсонларнинг энг гўзал хулқлиси бўлганлар ва умматларини шундай бўлишга чақирганлар.\nРасулуллоҳ соллаллоҳу алайҳи васалламдан “Қайси мўминнинг имони комил ҳисобланади”, деб сўрашганида: “Гўзал хулқли мўминнинг”, деб жавоб берганлар (Имом Абу Довуд ривояти).\nРасулуллоҳ соллаллоҳу алайҳи васалламдан сўрашди: Бадбахтлик нима, ё Расулуллоҳ?— Ёмон хулқ! Дедилар. (Имом Аҳмад ривояти).\nДинимиз, миллатимизга мутлақо ёт бўлган бу каби маънавий, ахлоқий-бузуқлик, тубанлик, зўровонлик иллатларини ўз ичига олган “оммавий маданият” ёпирилиб кириб келишлиги мумкинлигидан огоҳ бўлиш ҳар биримизни бурчимиздир. Лекин эътироф этиш керакки, “оммавий маданият” турмушимизга чет элдан келтирилаётган товарларнинг пардоз, ёрлиқ қоғозларидаги расмларида сўнгги модадаги либослар, фильм, интернет тармоқлари орқали билимсиз ҳолда кириб келмоқда ва мазкур «маданият»нинг хуружини ҳали ҳамма бирдек англаб етаётгани йўқ. Аччиқ ҳақиқат бўлса ҳам шуни тан олиш керакки, баъзи ёшларимиз орасидаги ғарбга маҳлиё бўлиш, ўз миллийлигидан бегоналашиш ҳислатлари шубҳасиз, “оммавий маданият”нинг таъсири натижасидир.\nЯна шуни таъкидлаш жоизки, хозирги кунда ғарб мамлакатларидан кириб келаётган жуда хам нафратланадиган одатлар, танасига ҳар хил расмларни чиздириш, аянчлиси, хозирда бу холат қизлар орасида ҳам жуда кенг авж олмоқда. Энг ачинарлиси, иккита бир хил жинсли инсонларнинг турмуш қуриши, ўз жинсини ўзгартириш каби холатлар шулар жумласидандир. Ваҳоланки Аллоҳ таъоло ўзининг каломида шундай дейди:\n“Унинг аломатларидан (яна бири) – сизлар (нафсни қондириш жиҳатидан) таскин топишингиз учун ўзларингиздан жуфтлар яратгани ва ўртангизда иноқлик ва меҳрибонлик пайдо қилганидир. Албатта, бунда тафаккур қиладиган кишилар учун аломатлар бордир”( ”Рум” сураси, 21-оят).\nДемак Аллох барча махлуқотларини ўз жинсидан бўлган жуфти билан яратган экан. Тарихдан жуда яхши биламизки, айнан ана ўша бир хил жинслик инсонларни бир бирлари билан алоқада бўлишлиги яна хам аниқроқ айтадиган бўлсак, бесоқолбозлик, лўттибозлик қилганликлари учун Лут алайҳиссаломнинг қавмига Аллоҳ томонидан қаттиқ бало юборилган.\nУндан ташқари, хозирги баъзи ёшларимизни кияётган кийимини кўриб уялиб кетасан киши. Эмишки, бу хозирги мода. Энди модани хам чегараси маданияти менталитети бўлади, ахир. Айтингларчи, тор шим кийиб тизза ва сонларини йиртиб олиб мода деса ёки киндигини кўрсатиб калта кўйлклар, калта юбкалар кийиб олсалар, қулоқларига қаторлатиб сирға ва бурун- қошларига халқалар тақиб олишса, буни хам маданиятда деб, бепарво қараб ўтирамизми?\nДемак хар бир ота-она, хар бир мен мусулмонман деган инсон, ўз фарзандларини одоб ахлоқига, тарбиясига эътибор бериб, ана шундай ёмон иллатли оқимлар, гурухлар ва секталарга қўшилиб қолишини олдини олиш лозим.\nСирдарё тумани "Аҳмад Яссавий" жоме масжиди имом-хатиби\nКиритилган вақти: 30/03/2021 08:39; Кўрилганлиги: 99\nМатериал манзили: https://sammuslim.uz/articles/actual/ommaviy-madaniyatning-salbiy-oqibatlari\nЧоп этилган вақт: 18/05/2021 21:22


19 январь, 2021, 19:01\nТеглар:ФК Машъал | Суперлига\n"Машъал" испаниялик мутахассис билан қандай натижа кўрсатишини мавсум давомида билиб оламиз.\nИспаниялик мутахассис Серхио Маринангели бошчилигидаги “Машъал”нинг қандай ўйин кўрсатишини кузатиш жуда қизиқ туюляпти. Ҳозирча бу мураббий ҳақида яхши гаплар эшитяпмиз. Шунга яраша унинг қандай салоҳиятга эга эканлигини амалда кўриш ҳам биз учун муҳим.\n“Машъал” бош мураббийи сифатида ишга киришганига ҳам 10 кундан ортди. Шу боис у ердаги дастлабки таассуротлари юзасидан sports.uz мухбири билан фикр ва мулоҳазаларини ўртоқлашди.\n- Сизни аввалига маслаҳатчи мураббий этиб тайинлашганди. Кейин эса бош мураббий деб эълон қилишди. Бундай таклифни кутмаганмидингиз?\n- Биз жамоа формасини юқори даражага кўтаришни асосий мақсад қилиб олганмиз ва бу борада иш олиб боряпмиз. Биз бир жамоамиз, қарорлар биргаликда қабул қилинмоқда. Ҳар бир масалани профессионалларча дебат уюштирган ҳолда ҳал қилмоқдамиз.\n- Клубдаги ишни нимадан бошладингиз ва асосий вазифангиз қандай?\n- Ҳозирда энг муҳим масала мавсумолди тайёргарлик ишларини тўғри ташкил эта билиш, биринчи машғулотларданоқ футболчиларга ўз лойиҳамиз ғояларини сингдиришга уриняпмиз. Уларни кучайтириш ва ўз имкониятларини янада мукаммалроқ намойиш этишларига шароит яратиш, ўз ўйин услубимиз модулини шакллантиришимиз муҳим.\n- Таркибда қандай ўзгаришларн кўрамиз? Яна янги легионерларни ҳам таклиф қиласизми?\n- Биз йигитларнинг футболга бўлган муносабатларини ўзгартиришимиз лозим. Улар тушунишлари керакки, футбол кичик шароитлар ва имкониятлар билан ҳам ўйнаса бўладиган спорт тури. Легионерлар масаласида гапирадиган бўлсам, биз ўтган йилда жалб этилган чет эллик футболчилар билан мавсумни бошлаш арафасидамиз. Янгиларни балки, трансферлар ойнаси ёпилгунча олиб келармиз.\n- Футболчилар билан суҳбатлашишда муаммо туғилмаяптими?\n- Коммуникация ҳар доим ва ҳар қаерда муҳим ҳисобланган. Айниқса, ғоялар кураш олиб борадиган футбол майдонида. Шунинг учун биз бу борада мутахассис жалб этдик. Ушбу ўзбекистонлик мутахассис Испанияда мураббийлик бўйича таҳсил олган ва жамоамиз мураббийлар штабида фаолият олиб бормоқда.\n- Нима деб ўйлайсиз, “Машъал” – бу фаолиятингиздаги янги чақирувми?\n- Ушбу жамоада бўлиш менга ифтихор туйғусини беради. Бу улкан имкониятлар эшиги, демакдир. Биз меҳнат қилишда давом этсак, натижалар ўз-ўзидан келаверади.\n- Янги мавсумга тайёргарлик режаси қандай кетмоқда?\n- Меҳнат, меҳнат ва яна меҳнат - бу бизнинг кунлик режамиз. Олдинда биз эришишимиз мумкин бўлган натижалардан мотивация олган ҳолда ўз мақсадларимиз ортидан илдамлаймиз.\n- Қайси ўзбек футболчиларига қўнғироқ қилмоқчисиз? Айнан сизга ёқадиганлари қайсилар?\n- Жуда кўплаб ўзбек футболчилари менга манзур бўлди, аммо клуб раҳбариятининг мақсади ўз академияси футболчиларини кучайтириб, уларни жаҳон бозорига олиб чиқиш. Биз шу процесс устида меҳнат қилмоқдамиз.\n- Мураббийлар штабидан кўнглингиз тўқми?\n- Мураббийлар штабимиз 4 кишидан иборат: Зокиржон Холиқов, Дилявер Ваниев, Отабек Нарзуллаев ва мен. Биз барчамиз бир мақсад йўлида йиғилган жамоамиз. Айтиб ўтганимдек, ҳар бир қарор биргаликда чиқарилмоқда.\n"Машъал"да янги мураббий иш бошлади\nСерхио Маринангели sports.uz мухбирига: "Зиданни учратганимда унга сиз ҳақингизда албатта айтаман"\n"Машъал"нинг Тошкентдаги йиғини якунланди, тез орада ким бош мураббий бўлиши ойдинлашади


Аллоҳнинг розилигига эришиш йўли – нафсга қарши курашиш\nАлҳамду лиллаҳи Роббил оламин. Ҳамдан касирон тоййибан муборакан фиҳи ало кулли ҳалин ва фи кулли ҳин... Вассалату вассаламу аъло саййидина ва санадина Муҳаммаданил мустафо ва аъло олиҳи ва саҳбиҳи ва ман табиаҳу бииҳсонин ила явмил жазо... Аммо баъд:\nСизларга Аллоҳнинг саломи, раҳмати, баракоти бўлсин. Аллоҳ жалла жалолуҳу дунёда ҳам, охиратда ҳам сизлардан лутфу карамини дариғ тутмасин, саодатманд қилсин. Жаннатига,жамолига мушарраф айласин...\nБу дунё, бу ҳаёт, кунларимиз ва умримиз ўткинчидир, абадий эмас, қисқадир, вақтинчадир, сўнги ва охири бордир, ўлим бордир. Ҳақиқат ва абадий ҳаёт охиратдадир, ўлимдан кейинги ҳаётдир. Охират– абадий ҳаёт, бу дунё эса– фоний, ўткинчи. Аслида охиратга ҳозирлик кўриш керак.\nИсломнинг, имоннинг бизга тавсия этган ҳақиқати шундай. Пайғамбаримиз соллаллоҳу алайҳи васаллам ҳазратлари ҳам шундай фикр билан яшаганлар. Дунёга аҳамият бермаганлар, елиб-югурмаганлар, унга ҳирс қуймаганлар. Охиратда саодатли бўлишга, Аллоҳнинг розилигини топишга бизларни даъват этганлар. Ўзлари ҳам охиратнинг шавқи, соғинчи билан яшаганлар:\nمالي و للدنيا؟ انما انا کراکب استظل تحت ظل الشجرة (ترمذي عن عبد الله بن مسعود)\nМо ли ва лид дунё– менинг дунё билан нима ишим бор?.. Иннамо ана карокибун истазалла таҳта зиллиш шажараҳ– Мен бир дарахт соясида бироз нафас ростлаб, ўтадиган бир отлиқ йўловчи кабидурман,– деб марҳамат қилганлар. «У дарахт, яъни бу дунё менинг асосий маконим, мақомим, мақсадим эмас», деган маънода айтганлар...\nБиз ҳам шу буюк ҳақиқатга кўра ҳаётимизни қуриб, изга солиб, тузатиб яшашга мажбурмиз... Имконимиз борича шундай яшашга, ибодатларимизни қилишга, Аллоҳнинг амрларини бажаришга, ҳаромлардан, гуноҳлардан сақланишга ҳаракат қиламиз. Охират саодатига мушарраф бўлишнинг йўли шу деб, шу йўлни танлаганмиз...\nКимдир охират йўлини, Аллоҳнинг амрларини астойдил ихлос ила бажарса, кимдир зўрма-зўраки, малол билан адо этади. Баъзан ҳаромларга ҳам ўралашиб қолади, савобли ишларни қилишда ғайрат қилмайди, танбаллик қилади, оқсайди.\nАлбатта, ҳар бир ҳолат, ҳаракатни хоҳ савоб, хоҳ гуноҳ бўлсин «Кироман котибин» фаришталар ҳеч қолдирмасдан амал дафтарларига ёзиб қўядилар. Охиратда ҳаммаси учун ҳисоб беради, савол-жавоб бўлади...\nفَمَن يَعْمَلْ مِثْقَالَ ذَرَّةٍ خَيْرًا يَرَهُ 7 وَمَن يَعْمَلْ مِثْقَالَ ذَرَّةٍ شَرًّا يَرَهُ 8 (سورة الزلزلة: 7–8)\nФа ман яъмал мисқола зарратин хайран яраҳ. Ва ман яъмал мисқола зарратин шарран яраҳ– Бас, ким (ҳаёти дунёлик пайтида) зарра мисқолчалик яхшилик қилса (қиёмат кунида) ўшани кўрур. Ким зарра мисқолчалик ёмонлик қилса уни ҳам кўрур! («Залзала» 7-8 оятлар).\nАллоҳнинг розилигига етказувчи, улаштирувчи йўл– тақво йўли, эҳсон йўли дейилади. Тақво қўрқиш, сақланиш, ўз-ўзини сақлаш дегани... Киши Аллоҳдан қўрқиб, гуноҳлардан, ҳаромлардан, Аллоҳ ёқтирмаган ишлардан ўзини сақлагани учун ҳам «тақво йўли» дейилади.\nЯъни, нафси истаса ҳам, гуноҳ, ҳаром ишлар қилишдан ўзини сақлайди, тияди. Нафс хоҳламаса ҳам, савобли, хайрли, эзгу ишларни бажаради, савоб топади, дўзахга тушишдан, Аллоҳнинг ғазабига йўлиқишдан қўрқади.\nДемак тақводор бўлиш, тақво доирасида фаолият кўрсатиш, ўзини асраш ва сақлашга ҳаракат қилиш керак. Бу ўринда ҳам нафс билан жиҳод қилиш керак бўлади. Нафс гуноҳ қилишни яхши кўради ва хоҳлайди. Ўйин-кулги, кайф-сафо, тўй-ҳашам, маишат, сайру томошо, кўнгил очарлик қилишни хуш кўради. Савобли ишларни эса, ёқтирмайди. Хайрли, савобли ишлар қилиш машаққатли кўринади, қочишга ҳаракат қилади. Хайрли ишлардан қайтаришга тиришади.\nБир бола мисолида уни кузатишимиз мумкин. Онаси, отаси мажбурламаса, намоз ўқимайди. Ҳатто ота-онасини алдашга ҳаракат қилади. Ёлғондан «таҳорат олдим, мен намозимни ўқидим...»,– дейди лекин ўқимаган бўлади. Нега?.. Чунки оғир туюлади. Ҳолбуки, савобли бир амал... Нафс сабабли савобли ишларни хуш кўрмасдан, гуноҳ ишларни эса жудаям ёқтириши мумкин.\nШундай экан, Аллоҳнинг розилигига эришишнинг йўли нафсга қарши курашишдан иборатдир. Мана шу мухолафат, кураш– тақво йўлининг асоси, тасаввуфнинг энг муҳим масаласидир... Инсон нафсини қўлга олгандан кейин, енггандан кейин, нафси истамаган нарсани «савобли, фойдали, хайрли» деб мажбуран бажартиради, нафси ёқтирган нарсани эса «гуноҳ, ҳаром, Аллоҳ севмайдиган иш» деб қилдирмайди, хоҳиш, шиддатини сўндиради... Демак, нафс билан курашиш, уни тизгинлаш орқали Аллоҳнинг розилигини топишга эришиш мумкин...\n878 марта ўқилди\nДругие материалы в этой категории: « ҲАР БИР АҚЛ ЭГАСИ ҒАФЛАТ УЙҚУСИДАН УЙҒОНМОҚЛИГИ ЛОЗИМ\tAlloh seni razolatdan qutqarsin! »


Сут соғувчи опанинг қарғиши - Hidoyat.uz\nАсосий саҳифа Мақолалар Сут соғувчи опанинг қарғиши\nЧоп этилди May 3, 2021 Сут соғувчи опанинг қарғишиda fikr bildirishni o'chirish\nВ.И.Ленин номидаги Халқлар дўстлиги саройида Ўзбекистон қишлоқ хўжалиги ходимларининг қурултойи бўляпти. Президиумда Московдан келган КПСС МКнинг қишлоқ хўжалиги бўйича котиби ва Ш. Рашидов ва ҳукумат аъзолари ўтиришибди.\nБир пайт илғор сут соғувчи опага сўз беришди. Опа минбарга чиқиб, “Ассалому алайкум…” дейиши билан 4 ярим минг кишилик зал жимиб қолди. Шунақа сукунат чўкдики, пашша учса эшитилади. Сўнг бирдан гўё бомба портлагандай норозилик ҳайқириқлари, полни тепишлар, ҳуштаклар овозидан зал ларзага келди. Ҳалиги опа, нимаям бўлиб, ўзбек тилида гапириб қўйди-да!\nУ вақттларда бу мутлақо мумкин эмас эди. Ҳатто ЎЗБЕК тилида ёзадиган, ЎЗБЕК ёзувчиларининг тўртта одам қатнашадиган йиғилишлари ҳам бегона тилда олиб борилар эди.\nСут соғувчи опа Рашидов томон қаради. У эса ерга қаради. Шу пайт Шароф отанинг хаёлидан нималар ўтди, буни унинг ўзи-ю, ёлғиз худо билади. Опа Шароф отадан умидини узиб, йиғлаганича минбардан тушиб кетди. Эртаси куни шу кўрсатув такроран намойиш қилинди – аммо унда бу саҳна қирқиб ташланган эди…\nМен бир нарсага ҳайрон бўламан: залдаги ҳуштак чалиб, полни тепкилаганлар – ўзимизнинг қоракўзлар – деҳқон, чорвадор, миришкорлар. Ўлсин агар, уларнинг биронтаси рус тилида “твая-мая” қилиб бўлсаям уч баҳога ҳам гапира олишса! Бир ғазабим қўзийди, бир раҳмим келади.\nБугун “Ўзбек тили ҳақида Қонун”нинг янги таҳрирдаги лойиҳасини қабул қилмаганлар ўшаларнинг фарзандлари бўлса не ажаб! Ё минбардан йиғлаб тушиб кетаётган опахонимиз “Болангдан қайтсин” деб қарғаганмикан?..\nҲиндистондан Австралияга борганлар 5 йилгача қамалиши мумкин\n17 майдан Саудия Арабистони “очилади”


Мирзиёев Паркентдаги маҳалла фуқаролар йиғинига ташриф буюрди\n16:53 / 22.07.2017\nПрезидент Шавкат Мирзиёев 22 июль куни Паркент туманидаги «Марказий» маҳалла фуқаролар йиғинига ташриф буюрди. Бу ҳақда ЎзА хабар бермоқда.\nЎзбекистон Республикаси Президентининг жорий йил 3 февралдаги «Маҳалла институтини янада такомиллаштириш чора-тадбирлари тўғрисида»ги фармонига мувофиқ маҳалла фаолиятининг ташкилий асослари, жамият ҳаётидаги роли мустаҳкамланмоқда.\n«Марказий» маҳалла фуқаролар йиғини учун янги бино, маҳалла гузари барпо этилган. Бу ерда йиғин ходимлари, профилактика инспектори ва аҳоли учун барча шароит яратилган. Маҳалла раиси, котиб, маслаҳатчилар, профилактика инспектори учун алоҳида хоналар ажратилган, улар компьютер, мебель, тегишли адабиётлар билан таъминланган. Профилактика инспектори хонасида маҳалладаги жамоат жойларига ўрнатилган видеокузатув ускуналари орқали ҳудудни назорат қилиб туриш имкониятини берувчи монитор ўрнатилган.\nМаҳалла тўғрисида қонун, шароит бор, лекин маҳалла раисининг жавобгарлиги, қуйи тизим йўқ эди, деди давлат раҳбари. Энди маҳалла фуқаролар йиғинига катта ваколат ва имкониятлар берилди. Маҳалла раиси маслаҳатчилар билан бирга ўз ҳудудининг эгаси бўлиб, ҳар бир хонадондаги ҳолатни, одамларнинг талабларини билиши ва унга кўмак бериши керак.\nМаҳалла идораси аҳоли билан янада яқин бўлиши учун уларни мактаблар биносида жойлаштириш мумкинлиги, бу ёшлар тарбияси, ҳамжиҳатлик ва тартиб-интизомни мустаҳкамлашда муҳим ўрин тутиши таъкидланди.\nШу ерда ички ишлар тизими томонидан олиб борилаётган профилактика ишлари, "Хавфсиз дам олиш" концепцияси ҳақида маълумот берилди.\nПрезидент Тошкент вилояти, жумладан, Паркент туманида туризмни ривожлантириш учун улкан салоҳият борлиги, бунинг учун дам олувчилар ва аҳолининг хавфсизлигини таъминлаш, одамларни шу йўналишда оилавий тадбиркорликка ўргатиш кераклигини таъкидлади.\nМаҳалла идораси ҳовлисида туманда 2 сув омбори қуриш, томчилатиб суғориш асосида қишлоқ хўжалиги маҳсулотлари етиштириш, токзорлар ташкил этиш, Паркент шаҳрининг 2036 йилгача мўлжалланган бош режаси, кўп қаватли уй-жойлар, йўллар, бозор, истироҳат боғи ва бошқа объектлар барпо этиш лойиҳалари намойиш этилди.\nПрезидент Паркентсой ва Қизилсой сув омборларининг туман иқтисодиёти, аҳоли даромадларини оширишдаги аҳамиятига урғу берди. Ушбу сув омборлари қурилиши натижасида 5 минг 800 гектар ер мунтазам сув билан таъминланади. Яъни 3 минг 900 гектар лалми ерга сув чиқарилади, 1 минг 900 гектар ернинг сув таъминоти яхшиланади.\nПрезидент лалми майдонларни тўлиқ мева-сабзавотчиликка ўтказиш, харидоргир маҳсулотлар етиштиришни кўпайтириш лозимлигини таъкидлади.\nПаркентда эркин иқтисодий зона ташкил этиб, 100 миллион доллар инвестиция киритиш, туман имкониятлари ва бозор талабидан келиб чиқиб, ишлаб чиқариш йўналишларини белгилаш, шу билан бирга, аҳоли ўртасида тадбиркорликни ривожлантириш бўйича кўрсатмалар берилди.\nЁшлар маънавиятини юксалтириш, вилоят иқтисодиёти учун кадрларни мақсадли тайёрлаш, тинчлик-осойишталикни мустаҳкамлаш масалаларига ҳам эътибор қаратилди.\nШавкат Мирзиёев Паркент\nЁлланма ишчи “Нексия”ни олиб қочди\nПаркентда 15 млн сўм пул ва 9 млн сўмлик заргарлик буюмлари ўмарилди


Apple iPhone нархлари билан танишамиз (2021 йил, августь)\nTexnomart.uz, Olcha.uz, Openshop.uz ва Mediapark.uz дўконларидаги нархлар билан битта жадвалда танишамиз.\nМусулмонлар ва насронийлар учун олти ярим минг долларлик iPhone 13 Pro’лар тақдим этилди\nҲар бири 99 донадан ишлаб чиқарилувчи телефонларнинг корпуслари титан ва олтиндан ишланган, орқа панелида мустаҳкам шиша остига тегишли динларнинг муқаддас ибодатгоҳлари суратлари туширилган.\nДунё смартфон бозорида энди Samsung етакчи эмас!\nSamsung дунё бозоридаги 15,7 фоизлик ҳиссаси билан иккинчи ўринга тушган.\nТОП-10: Энг секин арзонлашувчи смартфонлар (2021 йил июнь)\nКучли ўнталикка учтагина смартфонсознинг маҳсулотлари кирган. Рейтинг шоҳсупасини ҳамда умуман рўйхатдаги нақ олтита поғонани битта компаниянинг вакиллари банд этган.\niPhone 13 туркуми тақдим этилмай туриб, аллақачон iPhone 14 серияси ҳақида маълумотлар тарқалмоқда. Жумладан, биз уларнинг айрим хусусиятлари ва iPhone 14 Pro Max моделининг нархини эълон қилганмиз.\nТаъмирланган смартфонларнинг жаҳон бозори 2020 йилнинг иккинчи ярмида аксарият минтақаларда ўсишни кўрсатди.


Еттинчи йил: иккинчи Ҳабаш ҳижрати\n7 йил аввал 1226 siyrat.uz\nМакка даврининг еттинчи йили (617 й.) мусулмонлар иккинчи марта Ҳабаш элига ҳижрат қилишга мажбур бўлиб қолишди. Бу сафар кўчганларнинг сони тўқсонта бўлиб51, уларнинг етмиш еттитаси эркак, ўн учтаси аёл эди. Бошларида ҳазрат Алининг биродарлари − Абу Толиб ўғли Жаъфар турган эди.\nҚурайшийлар мусулмонларнинг Ҳабаш элига кўчишларидан, Ҳабаш диёрига жойлашаётганларидан чўчиб қолдилар. Улар Ҳабаш ҳукмдорларидан муҳожирларни орқага қайтаришини сўрашга қарор қилишди. Бу иш учун Рабиъа ўғли Абдуллоҳ ва Ос ўғли Амрдан иборат икки кишилик ҳайъатни вакил сифатида қийматли совғалар билан Ҳабашистонга юбордилар.\nҲабаш нажошийси (ҳукмдори) ўз ҳузурида маккалик муҳожирларни Маккадан юборилган расмий ҳайъат билан учраштирди. Ҳабаш ҳукмдори саройида нажоший (Адҳама) билан муҳожирлар бошлиғи Жаъфари Тайёр ўрталарида диққатга сазовор қуйидаги муҳовара бўлиб ўтди.\n— Қурайшийлар элчи жўнатиб, сизларнинг Маккага қайтишларингизни сўрашибди52.\n— Эй ҳукмдор, сўранг булардан: қулмизмики, бизнинг қайтишимизни хоҳлайдилар?\nКелган ҳайъат номидан Ос ўғли Амр жавоб берарди:\n— Йўқ, уларнинг ҳаммаси ҳур, озод.\n— Сўранг: қарздормизми бўлмаса?\n— Йўқ, ҳеч кимдан қарзлари йўқ!\n— Сўраб кўринг-чи: қотилмизмики, қасос олиш учун чақирсалар?\n— Йўқ, бундай ниятимиз ҳам йўқ.\n— У ҳолда нега бизнинг қайтишимизни талаб қилишяпти?!\nАмр шундай деди:\n— Булар ота-боболаримизнинг динидан айрилдилар, илоҳларимизни инкор қилдилар. Ёшларимизнинг эътиқодларини буздилар. Халқимизнинг орасига парокандалик солдилар. Буларнинг дастидан Макка халқи иккига бўлинди.\nНажоший бу янги дин ҳақида маълумот олишни хоҳларди. Амр сўзини тугатар-тугатмас, мусулмонлар бошлиғи Жаъфар сўз олиб, Ислом динини тушунтириб бериш мақсадида шундай деди:\n— Эй амир! Биз жоҳил бир қавм эдик. Тошдан, ёғочдан ясалган бутларга «илоҳ» деб сиғинардик. Ўлган ҳайвонларнинг гўштини ер, қиз болаларимизни тириклайин кўмар эдик. Қимор ўйнардик, фоизчилик (судхўрлик) билан машғул эдик. Зинони, бир аёлнинг бир неча эркак билан муносабатда бўлишини ёқтирардик. Қариндош-уруғ, қўшничилик ҳақларини билмасдик. Зўравонлар заифларни эзар, бойлар фақирларнинг меҳнат-машаққати орақасидан фойда кўрар эди. Ҳақ-ноҳақнинг фарқи қолмаган эди... Аллоҳу Азимуш-шан бизнинг ислоҳимизни тилади. Ичимиздан бир Пайғамбар чиқди. Насл-насаби, қабиласи тоза эди унинг. Ўзини тўғриликча танитди. У бизни Аллоҳнинг бирлигига чақирди. Ибодат қилишни кўрсатди. Бизни адашган ота-боболаримизнинг бутларидан ажратиб олди, ахлоқсизликлардан узоқлаштирди. Қон тўкишни, қимор ўйнашни, ичкиликни, судхўрликни, ёлғончиликни, етимларнинг молини ейишни тақиқлади. Барча яхшиликларни ўргатди. Тўғриликка, сўзининг устидан чиқишликка, қўшниларга, ҳеш-ақраболарга яхши муомала қилишликка, аёлларнинг шарафини ҳимоя этишга, қизларимизнинг ҳаётларини қутқариб қолишликка буюрди. Бизни даҳшатдан қутқарди. Орамизга маданият кирди, яхши инсон бўлишимизга сабабчи бўлди. Биз ҳам унга ишондик ва ҳозир унинг йўлидан боряпмиз. Шу сабаб қурайшийларга душман бўлиб қолдик, турли азоб-уқубатларга дучор бўлдик. Бироқ динимиздан қайтишни истамадик. Пайғамбаримиздан рухсат олдик. Ҳукмдорлар орасидан сизни танладик. Юртингизда зулмга дуч келмаслигимиздан умид қилиб, сизнинг ҳимоянгизга келдик!\nСўзининг охирида Жаъфар Қуръони каримдан баъзи оятларни ҳам ўқиди.\nЖаъфарнинг бу оташин қалб сўзлари ҳаммани ҳаяжонга солди ва йиғлатди. Уни диққат билан тинглаб турган Ҳабаш ҳукмдори:\n— Аллоҳга қасам ичиб айтаманки, бу сўзлар ҳазрат Мусога ва Исога келган ваҳийларнинг манбаидандир, − деди. Ва Қурайш элчиларига қарата:\n— Мен бу муҳожирларни сизларга топшира олмайман, − деди. Бу билан у Қурайшнинг расмий таклифини рад этди.\nБир кундан кейин яна Ҳабаш ҳукмдорининг ҳузурига чиққан Амр:\n— Биласизми мусулмонлар ҳазрат Исо ҳақида нималарни гапиришини? − дея гап бошлаб, нажошийни муҳожирларга қарши тезламоқчи бўлди. Чунки Ҳабаш нажошийси христиан эди. Шунда Жаъфар:\n— Қуръонда Аллоҳ таоло нима деб марҳамат қилган бўлса, ўшани айтамиз! − деди ва Қуръони каримдаги ҳазрат Исога доир оятларни ўқиди53.\nБуни эшитган нажоший баланд овозда ҳайқирди, ердан бир чўп олиб:\n— Бизнинг динимиз билан сизларнинг динларингиз ўртасида фақатгина шу чўпчалик фарқ бор! − деди. Ҳукмдор Қурайш ҳайъатини ҳам, совғаларини ҳам орқага қайтарди. Маккаликлар бу гал ҳам тарвузлари қўлтиқларидан тушиб шаҳарга келишди.\nИккинчи Ҳабаш ҳижратида иштирок этган муҳожирларнинг бир қисми маккалик мусулмонларнинг Мадинага ҳижратигача ўша ерда қолган (622 й.), бир қисми эса Расули акрамнинг Мадина даврида мушриклар билан тузган «Ҳудайбия сулҳи»гача иқоматларини чўзишди (628). Жаъфари Тайёр қўмондонлигидаги ўн олти кишилик гуруҳ Хайбар жанги асносида Ҳабаш ҳижратидан Мадинага қайтиб келишди ва Расули акрамни севинтиришди (6/628 й.).\n51. Ибн Ҳишом. «Сийрат».\n52. Жаъфари Тайёр розияллоҳу анҳу. Расули акрамнинг амакилари Абу Толибнинг ўғли Жаъфар ҳазрат Алининг ота-она бир акалари, ҳазрат Алидан ўн беш ёш катта эдилар. У кишини «Абу Абдуллоҳ» ҳам дейишарди. Исломга кирган асҳобнинг ўн тўққизинчилари. Қурайшнинг даҳшатли зулмларидан қутулиш мақсадида иккинчи Ҳабаш ҳижратига қўшилган карвонга бошлиқ бўлганлар.\nРасули акрам мушриклар билан Ҳудайбия битимини тузганларидан кейин (6/628 й.) катта давлатларга, қўшни ҳукмдорларга, Араб бекликларига уларни Исломга даъват қилиб элчи орқали мактублар юборганлар (7/628 й.). Ҳабаш нажошийсига саҳобалардан Умайя ўғли Амр жўнатилган. Нажоший Расулуллоҳ соллаллоҳу алайҳи васалламнинг хатларини ўқиётганида Жаъфар унинг ёнида эдилар. Ҳабаш ҳукмдорининг Жаъфар ҳузурларида мусулмонликни қабул қилгани ҳақида ривоят бор («Тажрид» таржимаси, 12-жилд, 421-бет). Нажоший Расули акрамнинг истаклари билан Ҳабашистондаги маккаликларнинг қолган қисмини ҳам икки кемага миндириб кузатади. Бу сафар ҳам муҳожирларга Жаъфар бошчилик қиладилар. Муҳожирларнинг Мадинага қайтиши Ҳайбар фатҳига тўғри келади (7/628 й.). Расули акрам бу икки воқеадан ниҳоятда қувонганлар, ҳатто «Қайси бирига қувонай: Ҳайбарнинг фатҳ қилинишигами ёхуд Жаъфарнинг қайтиб келишигами!?» дея марҳамат қилганлар.\nҒассоний амирига юборилган элчи Шом ҳудудида шаҳид этилгач, Расули акрам уч минг кишилик бир қўшин ҳозирладилар ва қўшинни тутинган ўғиллари Зайдга топширдилар. «Зайд шаҳид этилса, қўшинга Жаъфар бошчилик қилсин, Жаъфар шаҳид бўлса, саркардаликни Равоҳа ўғли Абдуллоҳ олсин...» деган эдилар ўшанда Расули акрам. Уч саркарда ҳам Мута жангида шаҳид бўлдилар. Жаъфар бу қонли урушда икки қўлларидан ажралдилар. Ҳазрат Пайғамбар: «Аллоҳ Жаъфарга Мутада кесилган икки қўлига бадал сифатида икки қанот берди. Уни жаннатда фаришталар билан бирга учаётганини кўрдим», дея мужда берганлар. «Тайёр» (учувчи) сифати Жаъфар исмига мана шу воқеадан кейин қўшиб айтиладиган бўлди («Ал-ҳақоиқ», 1-жилд, 201-бет).\n53. «Албатта, ал-Масиҳ Ийсо бинни Марям фақат Аллоҳнинг Пайғамбари ва Унинг Марямга етказган сўзи ҳамда Унинг томонидан бўлган руҳ (соҳибидир), холос» (Нисо сураси, 171-оят).\nМусулмонларнинг уч йил қуршов остида қолиши


УзНетда муваффақиятли лойиҳа яратиш - фикр ва мулоҳазалар - Erkak.uz\nУзНетда муваффақиятли лойиҳа яратиш - фи...\nУзНетда муваффақиятли лойиҳа яратиш - фикр ва мулоҳазалар\n02.07.2014 11:37 647 01\nУзНет - интернетнинг Ўзбекистон қисми. Негадир, шу жумлани Узнет - интернетнинг тўлиқ ўзбекча қисми, дейишга ботина олмаймиз. Чунки УзНетда ўзбек тилидаги ресурслар ноёб. Мавжуд ўзбекча лойиҳаларнинг деярли барчаси УзНетда муваффақиятга эриша олган. Жуда кўпчилик ўзбек тилидаги лойиҳалар бир йилдан узоғига дош бера олмайди. Бунинг сабабларини алоҳида мақола қилиб эътиборингизга ҳавола этиш ниятимиз бор.\nЛекин ҳозирда ўзбек тилида оммага танилган ва танилаётган бир неча онлайн-лойиҳалар ҳам борки, уларнинг муаллифларини УзНет қаҳрамонлари десак муболаға бўлмайди. Ўзбек тилидаги УзНетнинг шундай фаолларидан бир нечтаси билан суҳбат қуриб, уларнинг муваффақиятли онлайн-лойиҳа ҳақидаги фикр-мулоҳазалари билан қизиқдик. Бугунги ҳамсуҳбатларимиз:\n[оне_фоуртҳ] Давронбек Тожиалиев "Зиё истаган қалблар учун" лойиҳаси раҳбари - зиёуз.сом[/оне_фоуртҳ]\n[оне_фоуртҳ] Фарҳод Файзуллаев Мулоқот ижтимоий тармоғи ва Дарё нашри раҳбари[/оне_фоуртҳ]\n[оне_фоуртҳ] Муҳрим Аъзамхўжаев Кун.уз лойиҳаси муаллифи[/оне_фоуртҳ]\n[оне_фоуртҳ_ласт] Хушнудбек Худайбердиев Хушнудбек.уз ва Ўзблоггерлар танлови ташкилотчиси[/оне_фоуртҳ_ласт]\n1. ЎзНетда муваффақиятли онлайн лойиҳа сизнингча қанақа лойиҳа\nДавронбек Тожиалиев: УзНетда муваффақиятга эришиш учун аввало, ҳар бир ташкилот, муассасаларнинг сайтларини ташкил этиш ҳамда маълумотларни давлат тилида киритиб, мунтазам тўлдириб боришни йўлга қўйиш керак.\nИккинчидан, республикамиздаги мавжуд барча кутубхона, музейларнинг тўлиқ онлайн каталогларини тузиб, интернетда мунтазам ишлашини йўлга қўйиш керак. Токи, ўқувчи, қаердан қандай манбани топиш мумкинлигини билсин.\nУчинчидан, ўзбек Википедиасини ривожлантириш бўйича махсус дастурлар ишлаб чиқилиб, ёшларни рағбатлантирган ҳолда жалб этиш керак. Википедиа - очиқ энсиклопедия. Токи биз Ўзбекистон ҳақида ҳаққоний ахборотларни жойлашни бошламас эканмиз, бу манба ҳам нохолис ахборот майдонига айланиб қолиши мумкин.\nТўртинчидан, ўзбек тилида чиққан энсиклопедия ва луғатларнинг электрон вариантини тайёрлаб, интернетга жойлаш керак (Худди, Яндек словари каби). Токи ўқувчи ўзига керакли бўлган сўзни қийналмай топа олсин.\nБешинчидан, мавжуд онлайн кутубхоналар фаолиятини рағбатлантириш лозим.\nОлтинчидан, барча газета, журнал, бюллетен ва ахборотномаларнинг сайтлари ташкил этилиб, барча мақолалари ва архиви жойланиши керак.\nИқтисодий таҳлил йўналишида жуда орқадамиз. Ахборот технологиялар борасида бир қанча ўзбек тилидаги сайтлар мавжуд. Лекин ўзимиздан чиққан инноватсион ғоялар, дастурий ишланмалар ҳақида ахборотлар жуда кам. Ўзбек тилидаги манбалардан қидирувчи мукаммал қидирув тизими йўқ. Яна ўзбек тилида қулай фоалият юритадиган миллий электрон почта хизмати ҳамон ташкил этилмаган.\nФарҳод Файзуллаев: Менимча, Узнетда муваффақиятли лойиҳа — бу оммавий лойиҳа. Яъни фақат дастурчилар, докторлар учун мўлжалланган эмас, балки кенг оммага мўлжалланган лойиҳа. Кенг оммага мўлжалланган лойиҳалар орасида катта рақобат бўлганидан кейингина тор йўналишдаги лойиҳалар ривожланиши мумкин, фикримча.\nМуҳрим Аъзамхўжаев: УзНетдаги муваффақиятли лойиҳа - бу Афиша Медианинг деярли ҳамма лойиҳалари, масалан. Улар ўзбек тилида бўлганида эди, тахминимча, бундан-да муваффақиятли, бундан-да оммабоп бўларди.\nХушнудбек Худайбердиев: Муваффақиятни икки хил тушуниш мумкин. Аввало, жуда кўпчиликда қизиқиш уйғотади ва интернет фойдаланувчилари орасида тезда машҳур бўлиб кетади. Унинг кетидан албатта, балки кўзланган моддий манфаатга ҳам осонгина эришиш мумкин.\nИккинчидан, ўша лойиҳа нафақат кўпчилик орасида машҳур бўлади, балки кўпчиликка фойдаси ҳам тегади. Мана бу муваффақият шахсан мен учун устунроқ. Ўзингиз ўйланг, интернетда жуда машҳур бўлган лойиҳаларнинг ҳаммаси ҳам кимгадир фойда келтирадиган дея олмаймиз-ку. Демак, хулоса қиладиган бўлсак, муваффақиятли онлайн лойиҳа, бу - фойдаланувчиларга фойдали бўлган, сезиларли даражада кўпчилик унга мурожаат қиладиган лойиҳадир.\n2. Сизнинг лойиҳангиз муваффақиятга эришиши учун айнан қайси мезонлар сабаб бўлди ва қандай қийинчиликларга дуч келди?\nДавронбек Тожиалиев: Албатта, яхши нарсаларга осонлик билан эришиб бўлмайди. «Зиё истаган қалблар учун» лойиҳаси илк бор интернетга жойланган пайтларда домен ва хостинг тўловлари анча қиммат бўлганлиги боис (мен эса стипендияга яшайдиган талаба эдим) сайтни народ.ру портали таркибида суб-домен орқали бошқарардим.\n2006 йили Зиёуз портали расман «мустақилликка эришди». Турли бепул, лекин хархашали ҳостинглардан қочиб, мустақил равишда ввв.зиёуз.сом номи остида янгидан фаолият бошланди. Дастлаб Россиядан олинган хостинг 50 Мб ҳажмда эди. Ойига эса 1000 Мб траффик бериларди. Бу траффик эса ойнинг 10-15 кунида тугаб қолар, қолган кунлари сайт ишламай турарди. Кейинчалик яна бошқа хостингга ўтганман.\nФарҳод Файзуллаев: Айтганимдек, бизнинг лойиҳалар кенг оммага мўлжалланган. Албатта, жамоамиз жон куйдириб ишламаганида бундай натижага эриша олмаган бўлар эдик. Асосий қийинчилик — кадрлар муаммоси. Масъулиятсизлик катта муаммо.\nМуҳрим Аъзамхўжаев: Агар ташқаридан Кун.Уз муваффақиятга эришгандек кўринаётган бўлса, демак, ростан ҳам муваффақиятга эришибди. Лекин ҳали қилинадиган иш жуда ва жуда кўп ва бу камтарлик йўлида айтилаётган гап эмас асло.\nКун.Узънинг ҳеч қандай сири йўқ - бу ерда меҳр билан ишлаш самараси, яқинларнинг кўнгил кўтарувчи ва умид бахшловчи сўзлари, устозларнинг ўринли танқид-танбеҳлари бор, холос. Энг асосийси, умид ва меҳр билан қилинган меҳнат.\nХушнудбек Худайбердиев: Энг аввало қийинчиликларга келсак, вақт муаммосини эсламасам бўлмайди. Мазкур иккита лойиҳа ўз навбатида кўп вақт талаб қилади, буни ажратиш учун эса ҳар доим имконим бўлавермайди.\nШунингдек, қўллаб-қувватлаш борасида дастлаб кичик муаммоларга дуч келдик. Яъни лойиҳаларга бошида ҳамма ҳам ишонч кўзи билан қарагани йўқ. Бундай ишончсиз нигоҳлар ҳозир ҳам бор, албатта.\nУчинчидан, моддий қийинчиликлар ҳам бўлди.\n[ҳигҳлигҳт солор="блуе"]Мавзуга алоқадор "Бизнес қилмоқчиман, лекин пулни қаердан оламан?"[/ҳигҳлигҳт]\n>Энди муваффақиятга қандай мезонлар сабаб бўлгани ҳақида фикр билдирар эканман, бу борада аниқ бирон жавоб бера олмайман. Сабаби, мазкур лойиҳа қай даражада муваффақиятга эриша олганига ҳозир баҳо беролмайман. Тўғри, кўпчиликда қизиқиш уйғотди, лекин бу “кўпчилик” баъзи лойиҳаларда иштирок этаётганлар сони олдида денгиздан томчи. Демак, ҳали қилинмаган ишлар бор. Энг асосий мезон, менимча, ортга чекинмасдан, фақат олға бориш.\n3. Лойиҳаларингизни ҳозирги кундаги ва келажакдаги режалари қандай?\nДавронбек Тожиалиев: Режалар кўп. Аудиокитоблар лойиҳаси учун ҳам бир қанча китоблар тайёрлаб қўйганман. Имкониятга қараб, секин-аста жойлаб боряпман.\nЯна ўзбек шоир ва ёзувчиларининг фотожамланмаси учун ҳам манбаларни йиғиб қўйганман. Яқинда, иншааллоҳ, тақдим этишга чоғланаётганим "Ўзбек насри онлайн анталогияси"дир. Ундан ўзбек адабиётидаги энг биринчи ҳикоя, қисса, роман ва драмалардан тортиб, севимли ёзувчиларимизнинг энг сара асарларигача ўрин олади. Ҳар бир ижодкорнинг таржимаи ҳоли, асарлари киритилади. Яна озроқ ишлари қолди. Уларни битириб олгач, худо хоҳласа, тақдим этаман.\nФарҳод Файзуллаев: Ҳозир секин-секин мобил контент, мобил клиентларга кўпроқ урғу беряпмиз. Сайтларимизнинг мобил версиялари мавжуд эди, яқинда мобил клиентларини ҳам чиқардик. Ҳозир “Дарё” дастуридан кунига 10—13 минг ташриф (висит)лар амалга оширилмоқда. Буни кўриб келажакда мобил йўналиш асосий йўналиш бўлишига ишонаман\nМуҳрим Аъзамхўжаев: Жуда кўпчилик тонгни Кун.Уз билан бошлаши - бизнинг мақсад. Бу борада айнан қандайдир рақамни айтиш қийин, лекин қанча кўп одам кунни Кун билан бошласа, шу бизнинг меҳнатимизга рағбат.\nРежа - ишлаш ва янада кўпроқ ишлаш. Яқин орада лойиҳада фотосуратлар билан боғлиқ лойиҳалар кўпайиши кутилмоқда. Ҳозирча, шу.\nХушнудбек Худайбердиев: ЎзБлоггерлар чемпионатининг иккинчи мавсумини ташкиллаштириш ҳаракатида юрибмиз. Умуман ўзбек блогсферасини ҳам сон, ҳам сифат бўйича янада кенгайтиришни хоҳлаймиз.\nХушнудбек.уз сайтида ҳам бир қатор янги лойиҳалар қилиш ниятим йўқ эмас. Ҳозирда ўша лойиҳаларнинг иккитаси амалга ошмоқда. Бу Абитуриент-2014 ва ЖЧ-2014 Викторинаси. Қолганлари ҳақида вақти келиб хабар топасиз, албатта.


Футболчи қизлар. Людмила Карачик янги мавсумни Беларусда бошлайдими?\n23 июнь, 22:45\nКеча Диёра Хабибуллаева ҳақида чиққан мақоладан сўнг турли хил фикрларни эшитдим. Маошлар масаласи ва клубнинг молиявий аҳволи ҳақида фақатгина эшитган тахминларимни ёзган эдим. Бугун эса "Сўғдиёна - W" клубининг ашаддий рақиби "Бунёдкор - W" сардори Людмила Карачик эътирофимиз марказида.\nЛюдмила Карачик 1994 йил 8 декабр куни Тошкент шаҳрида дунёга келган. Болалигидан йигитлар билан футбол ўйнарди ва бу келажакда унинг профессионал фаолиятида катта ёрдам берди. Гап исботи билан, 15 ёшида маҳаллий "Қушбеги" жамоаси билан илк шартномасини имзолади. Кейинги йилда эса ҳужумчи U19 жамоасига чақирув олади. Бу вақтда терма жамоага Элмира Гулямова мураббийлик қилган ва ёш Людмила ҳаёти мана шу мураббийнинг қўл остида буткул ўзгариб кетишини тасаввур ҳам қила олмаган бўлса керак. Ёш футболчининг тўп билан ишлаш техникаси ва тезлиги барчании лол қолдирган, Гулямова ҳам қизалоқнинг ёрқин келажагини кўра билган.\n"Қушбеги"дан сўнг футболчи "Пахтакор - W" клубига йўл олади. Терма жамоадаги сифатли ўйинлари сабаб бугунги кунда ҳам академияси жуда кучли ҳисобланадиган "Металлург - W" жамоасига ўтади. Аммо турнирда пешқадам ҳисобланган "Бунёдкор - W" мураббийи Элмира Гулямова уни ўз қизлари орасида кўришни хоҳлайди ва 2019-йилда Карачик расман "қалдирғочлар" ҳужумчиси сифатида оммага таништирилади. Бу танлов қайсидир маънода ўзини оқлайди. 1 йил ўтиб чемпионатда энг кўп гол урган тўпурар айланди ва терма жамоа сафида ҳам 28 ўйинда майдонга тушиб 22 та гол уришга эришади. Бу ҳолат чет давлатлари журналистларининг эътиборига тушади, 2 мавсум давомида бирорта учрашувни ўтказиб юбормаган футболчи, ваниҳоят, мамалакатнинг "Енг яхши аёл футболчиси" унвонига лойиқ деб топилади.\nНега Европа таклифини рад этган?\nАслини олганда, аёллар футболида Англиядан таклиф олиш катта орзу. Нафақат аёллар, балки эркаклар ҳам бу учун тинмай меҳнат қилади. Аммо Людмила Карачик Европада футбол Осиёдан фарқли экани, Англияда қизлар асосан кучга қараб танлангани туфайли "Эвертон" клубига рад жавобини беради. Айни вақтда Беларус клубига ўтишга жуда яқин турган юлдузга ички чемпионатдан ҳам жуда кўп сўровлар келган, лекин Людмила "Бунёдкор"ни ҳурмат қилганлиги сабабли уларга ҳам рад жавобини беради.\nТерма жамоада нега уни кўрмаяпмиз?\n"Бунёдкор - W" клуби 2021-йилда Осиёда Ўзбекистон шарафини ҳимоя қилди, шу вақтда ҳужумчимиз Людмила Карачик оёғидан оғир жароҳат олади ва бир неча ойга сафдан чиқди. Хабарингиз бор, Ўзбекистон аёллар терма жамоасига япониялик Мидори Хонда бош мураббий этиб тайинланди ва у Карачикни 100 фоизлик даражада тайёр эмас деб йиғинларга жалб қилмай қўйди. Ўзини ва майдондаги меҳнатини ҳурмат қилишни талаб қиладиган ҳужумчига бу умуман ёқмайди ва навбатдаги чақирувларга ўз хоҳиши билан бормай қўяди.\nҚанча маош олади?\nЛюдмила Карачик сайтимизга берган интервюсида уни маош у қадар кўп қизиқтирмаслигини айтиб ўтган. Буни "Эвертон" таклифини рад этганидан ҳам билсак бўлади. Аммо пулсиз ҳам ҳеч бир инсонни ишлагиси келмайди. Шу туфайли қулоғимизга етиб келган "миш-миш"ларга кўра минимум 5миллиондан ортиқроқ маош олади. Бу фурболчимиз реклама ва ижтимоий тармоқлардан пул ишламайди, бунга қизиқмайди ҳам!\nНега тўпурарлар етакчилигини қўлдан бой берди?\nЎйлаб кўрсак, футболчининг индивидуал ютуқларида жамоанинг ҳам ҳиссаси бўлади. Карачикнинг энг юлдузли онларида "Бунёдкор" мамлакат чемпиони ва клуб сафида тажрибали футболчилар ҳам жуда кўп эди. Лекин 2022-йилда жамоада молиявий муаммолар юзага келди, жамоани 60 фоиз футболчилар тарк этди. Бу клуб натижаларига салбий таъсир кўрсатди.


10:58 07 Июн 2020\n12:05 04.05.2020 Ҳавола олиш\nПрофессорнинг сўзларига кўра, инфекциядан ҳимоя қилувчи тегишли иммунитет икки ҳолатда шаклланмаслиги мумкин.\nТОШКЕНТ, 4 май - Sputnik. Тиббиёт фанлари доктори, Сеченов номидаги Москва биринчи давлат тиббиёт университети патофизиология профессори Антон Ершов “Российская газета” нашрига коронавирусга қарши мустаҳкам иммунитет қандай шароитда шаклланиши ҳақида сўзлаб берди.\nЕршовнинг сўзларига кўра, COVID-19 га қарши мустаҳкам иммунитетни шакллантиришнинг энг мақбул усули бу касалликни дори-дармонлардан ҳаддан ташқари фойдаланмасдан ўртача оғирликда кечиши. “Айнан ўшанда унга организмнинг максимал иммунитети шаклланади”, - деди у.\n“Иммунитет шакллана олмайдиган иккинчи ҳолат - агар одам ҳаддан ташқари касал бўлган бўлса. Касалликнинг ҳаддан ташқари оғир кечишида организм шунчалар стрессда бўладики, унинг барча компенсацион кучлари келажакда ҳимоя шакллантиришга эмас, балки ҳаётни жорий сақлаб туришга сарфланади. Организмга шунчаки қувват етишмай қолади, яъни антителаларни шакллантириш учун айнан оқсиллар етмайди”, - дея тушунтирди Ершов.\nМутахассис ҳозирги коронавирус билан боғлиқ муаммо - бу яқинда пайдо бўлганлиги ва шунинг учун ушбу вирус билан “танишишга” ҳали етарлича вақт бўлмаганини қўшимча қилди.\n“Бу SARS бўлганлиги сабабли COVID-19га қарши иммунитет ҳам икки йил давомида сақланиб қолади деган тахмин мавжуд. Аммо сақланиш муддатлари бўйича тасдиқланган маълумотлар йўқ", - дея хулоса қилди профессор.\nCOVID-19 пандемияси дунёнинг кўп мамлакатларига тарқалди. Умумий ҳисобда 3,3 миллиондан ортиқ одам коронавирус юқтириб олган, улардан 238 мингга яқини вафот этди, бир миллиондан ортиғи соғайиб кетди.\nЎзбекистонда касалланганлар 2160, соғайганлар 1319 нафарни ташкил этмоқда. 10 киши эса вафот этган.